urtarrila | 2012 | baztango haizegoa\nArchive for 2012(e)ko urtarrila\nIrlandarren aitetxiak eta amatxiak (arbasoak).\nPosted in Uncategorized on urtarrila 23, 2012| Leave a Comment »\nBada Irlandan erranairu bat hala erreten dula, euskaldunok irlandarren aitetxiak (arbasoak) garela eta Irlandara Hegoaldetik irtxi zirela dio galeikotar kondaira batek. Ba, erraten ahal da hori “halaxe dela”! zeren zerbait hola, zientifikoki baieztatu bai du Euskal Herriko Unibertsitateko (UPV/EHU) Biomics Ikerketa taldeak… hori bai! berreun baztandarren genetika ikertu ondoren.\nZientzialari talde honek bi alditan etorri zen Baztanera, bere kokapena eta historia dela-eta, Europako leinu genetiko zaharrenetakoen balizko gordetegia bailara izan zitekela pentsatzen bai zuten. Hipotesi hori baieztatzeko asmoz, inguruko osasun zentroetara urbildu ziren eta bizilagunen laguntza eskatu zuten. Urbildutako baztandarrak galdera-sorta (kuestionario bat bete) erantzun ondoren; Abizena, aitetxi ta amatzi zer herrikoak ziren…berreun odol eta txua lagin hartu zuten, familien leinuen ikerketa genetikoa egiteko asmoarekin.\nIkerketa horren emaitzak Biomics-takoek (Marian Martínez de Pancorbo, Laura Valverde, Jaime Algorta eta Sergio Cardoso doktoreak) urtarrilaren 19an eskaini zuten Arizkuneneako sabaian eta…azterketa genetikoa, Baztan Haranako biztanleria Europako leinuen zaharrenetakoen artean kokatzen du. Hauexe da (nik errana edo erdi txantxetan nik hausnartuta), ez soilik gara irlandarren aitetxiak, baizik baita ere bitraniarrenak, bretoniarrenak, Iberiar penisulakoena, zenbait germaniar batzuenak, danamarkandarrenak eta islandiarrenak pixket bat ere bai!!! Jatorrizko Europar-mendebaldekotarren arbasoak, Baztan bezalako kantauri kostaldeko bailareetik atra omen ziren orain dela 15.000 urte inguru( goiko paleolitoan) eta Europa mendebaldean zehar zabaldu ziren.\nArgazkia. J.M ONDIKOL http://www.noticiasdenavarra.com.\nKontatezen dutenez azken glaziazioan edo azken izotz aroan(Würm glaziazioa) Europako iparraldea glaziarrez eta izotzetz bete zen, tenperatura globalaren jeitsiera emaez. Denboraldi luze honetan, izotzaren aurreratze eta atzeratzeak iraunkorrak izan zira, aurreratze handiena duela 18.000 urte gertatutakoa. Europako lur eremuak izoztuta zeudenez, bai animaliak eta bai haien gibeletik (ehizan) zebilen gizakiak klima epelago daukaten bailaretan babestuko dira. Europan, hiru aterpe nagusi egonen dira, Ukranialdekoa, Balkanak eta Franko-Kantauriarra izenarekin zauzen dena eta honen erdi erdian gaur egun Baztan dena zegon. Wurn izotz aroaren bukaeran (urte haunitzeko prozesua K.a. 18.000-10.000 urteak tarte) animaliak eta gizakiak bailara epelak utzi (batzuk) eta izoztugabeko lur eremu berriak berriz populatu zituzten. Hau guztie jakiña zen eta orain Biomics-ekoak zientifikoko korraboratu dute Baztandarrek bere ADN-an paleolitiko gizakiaren genea daramala eta Bailarako biztanleen artean antzinako leinu handiko kontzentrazioa mantentzearen azalpena, lurraldearen ezaugarrian izan dezake zerikusia. Bailararen orografia itxia biztanleria homogeneo bat osatzeko lagun dezake eta baitere ondorengo izandako migrazioak eragin gutxiago izatea lagunduko zuen.\nZientzilariek baztandar gizonei “kromosoma y” (gizonez gizonez pasten dena) aztertu zuten eta emakumei berriz “ADN mitokondriala” (amatik alabetara soilik pasten dena) eta bietan emandako emaitzak espero zirenak izan ziren, Kromosoman y nagusia zen RB1 eta emakumeta nagusi H (Helena) leinukoak ziren, euskaldun artean nagusienak direnak. Behitiko grafikotan arras ongi ikus daiteke gen horiek (gorriz) Europa Mendebaldean zehar zabaldu arren Euskal Herrian hardatz nagusia duten (intensitate haundiagoa ADN mitokondriala eta nagusiagoa kromosoma y-koan)\nH taldea (ADN mitokondriala aztertuz)\nR1b taldea (kromosoma y aztertuz)\nGrafikoak ikusita eta hitzaldia entzun ondoren bi konklusioetara irtxi nintzen: Bata, arras giza talde endogamikoa garela, erran behar galdera hau bota zitzaiela zientzilariei eta hauek baiez baña aldi berean neurri nahiko batean irekiak izan garela eta bertze giza taldekin beharrezkua nahastu garela, neolito garaian adibidez (zer erran behar!!!) eta bigarrena orain ulertzen dutela Baztandarr batzuen (nik barne) portaera prehistorikoa arlo batzutan, dantza konkretu baten kasuan, ehiztari amorratuak, kanpotarrekin mesfidanteak izatea….\nTxantxak aparte utzita erran behar da, Baztandarrak K.A 20.000 urtetik edo gehigotik bailara hontan dabiltzatela benetan korraboratzeko edo biribiltzeko ikerketa honekin batera beharrezkoa izanen zela antzinako hezurrak (paleolitiko garaikoak) edo arrastroak aurkitzea (Ekain kobazuloko margoak bezala) zeren Baztanen, gizakien arrastorik zaharrenak Neolitiko garaiakoak ditugu, orain dela 5.000 urte inguruko hainbat eta hainbat trikuharri, zutarri eta harrespilak, baño ez daude edo bederen ez dira aurkitu oraindik arrastorik zaharragokoak!!!..\nPedro de Maya, lehenengo kaparea (hidalgoa).\nPosted in Uncategorized on urtarrila 18, 2012| Leave a Comment »\nIlbeltzaren 13an, Xuban Zaldain amaiurtarraren koronazio egunan ( baba errege bezala) aintzinako Nafar erreinuko noblezia, berriz ikustea posible izan zen. Amaiurko karrikan, ermita behiti, prozesio ilaran, elizaraño (antzeztuz) Nafarroko erregea (Patxi Urrutia), erregiña (Miren Garmendia), Karlos Bianako printzea-rekin batera (Joseba Aleman), napar noblezia zegoen: jauntxoak, zaldunak, “ricohombres”, infanzonak eta …doike! tokiko kapareak !(hidalgoak).\nKaparetasuna nobleziaren titulo apalena da, baña kapareak hainbat pribilegioren jabe eta pertsona librea zen eta Jakina da baztandarrak historikoko kapareak izan direla. Dokumentutan ageri zaigu 1393an Karlos III.ak (Karlos Noblea) Elizondarren kaparetasuna onartu zuela eta 1397an, errege berberak, Baztandarren kaparetasunai buruz “sean mantenidos en lur condiciones de fidalguía e infançonía” aipatu zula. Urte batzuk geroxago Karlos III.ren alaba zena eta garai horretan Nafarroko erregiña, Blanka eta bere senarra Joanes II.ak (Argoiko Juan) erregea, zerriak mendian bazkatzeagatik petxak kobratu nahi izan zituzten baztandarrei. Horren aurka Haranak Kontuen Ganbarara (camara de comptos) jo eta 1440. urtean auzia irabazi zuen. Kontu Ganbaren sententziaren bitartez Bianako printzea 1441an egiaztatutako zun baztandarrei, talde-kaparetasuna onartu zitzaiela eta halaxe, idatzita geldituko da historiarako: “vecinos et moradores en la dicha tierra de Baztan, así clérigos, como legos, fijosdalgo, francos et indepnes de toda pecha et servitud”.\nBaztandarren kaparetasuna talde-kaperatasuna zen eta gañera ez eskaruta edo erregeak emana baizik berekoak (aintzinatik etorria). Baña baita ere izan ziren baztandar batzuen kasuan kaperatasuna bakarka lortu zutela eta hoietako lehena, (bederen ala agertzen zaigu Baztango Udal artxiboan) Pedro de Maya soldadu amaiurtarra ian zen.\nPedro Esarteri esker, berak ikertu bai zun eta bere “Navegantes del interior, emigracion de Baztan y Nafarroa Behera desde el siglo XIV” (Nabarralde 2009) liburuan agertzen den bezala badakigu udal-agiritegiko kaparetasun atalburuko zerrenda Pedro de Mayak hasten dula, berak izanez bakarkao kaperatsuna lortzen dun lehenengo baztandarra. Urtea 1523 da (konkista garaian) eta dena zer pentsatzea ematen du opari edo “gracia” gise lortu dula, konkistatzailen oparia hain zuzen!\nPedro Esartek, aistion aipatutako liburuan erraten digu Amaiurko Pedrok 1520ko maiatzan 17an agertzen da Nafarroan, Italiatik dator eta han gaztelaniarrei edo obe errena inperioari soldadu gise zerbitzatu du. Berarekin Karlos emperadorearen “merced” bat dakar (pretatutako zerbitzuagatik). Mercez horretan Pedro de Maya Bassagne izeneko mendiaren jabe eta nagusia dela ageri da. Pentsatzekoa da Napar lealak Amaiurren dauden bitartean merced hori bortz axola edo jaramonik inportantzia izanen zula, baña ala zan edo ez bazan gauza da, Bassagne izena duen mendia ez izan arren berak Bassoa mendia jabetzan hartzen du eta erreten ahal da mendiak “pribatizatzen” lehenegoa izanen dela. Mendi horretan Mehategiak irekiko dira eta XVI. eta XVII. mendetan inbaditzalen Estadua mineral materiala aterako du. Urrengo mendean Basasoa izena galduko zun eta Erregearena izenarekin zautuko da mendia.\nPedro de Mayaren arrastoa Esartek dion bezala arras errexa segitzea da, zeren bizitzan zehar hainbat pleitu eta epaiketak izan zitun. Bitxikeri bezala aipatzan ahal dugu 1527an Zaragozara 12 urtez erbesteratu izan zela elizgizon bat hiltzagatik, dirudienez, eliztarra Pedroren Maria de Berroeta emaztearikin arreman estu-estuak omen zituen.\nPost hau iteko urrego tokitik informazioa erabili da:\nPedro Esarteren “Navegantes del interior, emigracion de Baztan y Nafarroa Behera desde el siglo XIV” (Nabarralde 2009) liburua.\nWikipedia entziklopedia askea.\nPost hontako argazkiak Amaiurren ospatutako Baba erregearen koronazio egunan atraiak daude, argazki sail osoa fazebookeko perfilan eta pikasawebean ikus daiteke.\nPosted in Uncategorized on urtarrila 11, 2012| 5 Comments »\nBaztanen bada ala bazen edo obe pensatuta, badago (zeren Aranzadikoak udaro pixkanaka pixkanak hondareak atratzen aritzen bai dire) gaztelu mitiko bat. Gaztelu hori doike, Amaiurko gaztelua da, baña ez bakarra! gure bailaran eta inguruan, bertze batzuk izan bai dira.\nBelaten Gazteluzar izeneko muino batean Belateko gotorlekoa dago (bederen geratzen dena). Gotorlekoa XVIII. mendekoa da baña izena dion bezala zihuraunitz “gaztelu zahar” baten gainean ereikia izanen zen eta zertaz ez! bere harriak erabiliak. Gotorlekoua gurutze oinplanoa (planta) dauka eta erdian dorre oktogonal bat izango zun. Nabariak dira oraindik gezileiho edo saieterak nahiz eta kasu hontan geziak baño ia fusilak ageriko ziren kuku-leiho hoietatik. Aljibea lur azpian dago eta gaztelua inguratzen, defentsa moduan lubanarro (fosoa) bat eta aldapatxoak ditu.\nGotorleku honek galtzada zaharra eta Belateko pasua defenditzen zun eta pentsatzekoa da artilleria piezak izango zula handik jaurtitzeko..\nBaztanetik hurbil, Urdazubiko lur eremutan, Azkar goragunean (500 m) Azkarreko izeneko gazteluaren aztarnak ageri dira. Azkarretik, bistak paregabea dira, Kantauriko kostaldea begiaztatzen ahal da eta garranzitsuenagoa dena! Lapurdiko Arranomendi (Mondarrain) mendiarekin ikus-harreman zuzena du, jakinez, han Mondarraineko Nafar gaztelua kokatzen zela. Gaztelu honen lehenego erreferentzia 1239koa da eta eskuizkribu hortan Teobaldo Ia Urdazubiko monastegiaren esku uzten dula ageri da. Ingalaterraren eta Nafarroaren arteko 1237-1247ko gerraren ondoren, 1249ko Lizarrako bake negoziketako dokumentuan, ageri zaigu Inglesak gaztelua indarrez hartu zutela eta gizon guztiak hil omen zutela.\n2.09an Gestion Cultural Larrate bidez arkeologia-indusketak egin ziren eta harresiaren zatiak agertu ziren arren ez zen ezta aljibearen ezta dorre baten arrastorik aurkitu, arraroa izanez erdi aroko gaztelu batendako\nErran behar bai Amaiurkoa, Belatekoa eta Azkarreko gazteluak bertze gaztelu batzuen ondorekoak direla eta jatorrian zihuraski, muino hoietan gaztelu baskon bat egonen zen. Gaztelua, harresi, murru gotor, dorre, lubanarro…ez babestu eta sendotutako eraikin edo eraikin-multzoa da eta erran nahi duen gaztelu gotorleku hitza, latineko castellum-etik eratorria da, era berean castellum castrum -en (plaza gotortua) diminutiboa delarik. Defentsarako egitura hau Erdi Aroko ikur ugarietako bat den arren, Neolitoko muino gotortuetan du jatorria, hauek castro izena jasoko zutelarik Antzinako Erroman.\nHoni buruz hain zuzen, kastroak, gazteluak, muruak …eta halakoak, Iñaki Sagredrok, joan zaigun urtean “vascones poblamiento defensivo en el Pirineo” (Pamiela 2011) liburu interesgarria kaleratu du. Liburu honetan, erromatarrek deitutako “saltus vasconum“- eko antzinako baskoien defentsa-gazteluak (castrum-ak) aztertu, ikertu eta katalogatzen ditu, hau islatzeko aireko irudiaz, mapa historikoak, krokisak eta argazkiaz baliatzen da.\nErromatarrek Ebro inguruko lur eremuari Ager Vasconum deitzen zioten eta eremu menditsuari (Pirineoak) berriz Saltus Vasconum. Pirineoko aranetan toponimian agertzen diren: “gaztelu-gaztulu”, “muru” “iru”..aztertuz hasiz, beren inguruan tumuloak badiren, muinuaren altuera, ikuspena…baskoien aintzinako “gazteluak” ikertzeko, lehenengo urratsa ematen digu Iñaki Sagredok. Plaza gotortu hoiek, batzuk Neolito garaiakoak izan daiteke, hoietako batzuk mendeak pasata hustuak, utziak eta abandonatoak izanen ziren, akaso bertze batzuk berrerabiliak, obetuak, haundituak …(VII, VIII. mendetan godoen eta frankoen erasoetik babesteko, X. menderartio musulmandarrengatik) eta agian zenbaitzuk erdiaroko gazteluen oinarriak izatera, iritsiko ziren.\nBaztan bailara, Erronkari, Salazar, Aezkoa, Artzibar, Erro, Esteribar, Bertiz Arana, Xareta, Malerreka eta Bortziriakin batera erromatarrek deitzen zuten Saltus Vasconum partea da eta nola ez! “gaztelu” hitza toponimian auserki ageri zaigu. Iñaki Sagredoren liburuko Baztango atalean, Beartzungo “gazteluak” nabarmentzen ditu. Bi kmtroko diametro batean Bortz “gazteluko borda” badire, bata Elbete inguruan, Santa Barbara ermita zaharran, bertze bat Tellerian, bertzia Irlintzeko haitzetan, baitere Alka mendian Kuartel abandonatuaren inguruan eta ondarrekoa Burga inguruan. Guzti hau eta inguruan aztarna megalitikoak badenez pentsatzekoa da inguru horretan garai batean kastro edo herrixka baskoi bat izatea edo oraindik aurktitu gabe egotea!\nIñaki Sagredoren “Vascones poblamiento defensivo en el Pirineo” (Pamiela 2011) liburua.\nLehenego pelikulak (Salon parrokiala-Maitena).\nPosted in Uncategorized on urtarrila 7, 2012| Leave a Comment »\n“The Artist” filmearen azala.\nUrte hasiera hontan eta haurrentzako hainbat pelikulak ikusi arren, denbora eta gogoak atra nun eta berriz zinemara bueltatu nintzen, aspalditik kuriositatea pizten zidan pelikula bat ikustera. Eguberritako oporretan, Golem Yamagutxi-tan ematen zuten eta “sala” hoiek arabera, zinta arras bitxia zen, frantsa izanez gain pelikula mutua da. Luzematraia, zuri beltzez errodatuta dago, The Artist izena du eta bere istorioa Hollywood-en 1927 eta 1931 artean gertatzen da. Pelikulan, George Valentin zine mutuaren izarra dena eta zinema soinudunaren aroa etortzen dela ta, zine berri hortan aukerik ez dula isladatzen du, bertzealdetik Miller Peppy gazte dantzaria dugu eta neska honi soinidun zinema aukera paregabea ekartztzn dio.\nErran dugunez, filma garai haietako pelikula bat bezala grabatu dute, hauxe da mutua. Zinema mutua elkarrizketa eta soinurik gabeko zinema da eta zinemaren sorreratik 1920ko hamarkadaarte iraun zuen. Geroztik, teknikaren aurrerapenari esker, zinema soinudunaren aroa hasi zen.\nSarritan, eszenen artean paragrafo idatziak agertzen ziren pantailan, narratzaile baten azalpen moduan edo elkarrizketen zatiak erakutsiz. Halaber, orduko zinema-aretoetan zuzenezko musika jotzen zen pelikula eman bitartean, nolabait pantailan gertatutakoari jarraituz.\nHolaxe dela ta, pelikula ikusten nuen bitartean, nere amatxiz oroitu nintzen, berari entzuna bai nion, berak ikusitako lehen pelikula 1925aldera izan zela Elizondoko “salon parrokialan” eta doike!.. pelikula mutua zen eta baitere zuzeneko musika zeukan, musika Banda Recreo de Elizondo-ko gazte batzuk patzen bai zuten!\nAipatzen dutenez zinema Bailarara 1923 aldera iritsi zen, hain justu Elizondora eta emanaldiak elizako “salon parrokialan” izaten ziren. Zinea urte hoietan herria “erreboluzionatzen” du, igandero aretoa jendez betetzen zen eta segidan aistion aipatu dugu bezala, gazte batzuk guntatzen dira eta “Salon parrokialako Orquestina” osatzen dute. Musikari gazte hauek Charlot, Buster Keaton, Harold Lloyd, Rodolfo Valentino…antzeztutako lanei eta istorioei, musika patzen diote eta aretori ta pelikulari giro magikoa ematea lortzen dute. Urte hoietan ahazteziña da hamabortz urteko Juanito Eraso bat, bigarren biolina jotzen.\nUrrengo hamarkadan Salon Parrokialari konpetentzia ateratzen zaio eta baita ere musikarie, zeren “Sala Maitena” irekiatzearekin batera, zine komertziala iristen da eta honekin “disko sinkronoizatua”, irudiarekin parera joaten zen soinu diskoa. Gezurra dirudi arren garai hartako etudio famatuen; Paramount, Fox eta Warnerko produkzio oberenak Maitenako aretoatik pasatu ziren.\nMaitena zinema, Kasino parean zegon (gaur egun Mariano Izeta laxoa plaza dena) eta bere nagusiak Olabe ta Alfonso Etxenike ziren. Etxenikek aipaten zun eskualdean zine komerziala bakarra zirenez eta zine munduako jendetzat toki ezezaguna zenez, proba moduan, pelikula aunitz estrenatu zirela Donostian estreinatu baño lehen. Baitere erraten zun pelikula banatzailei guttiago ordaintzen zietela eta adibide bezala aipatzen zun, “la Fox” hogei pelikula erostera behartzen baldin bazuen, zazpi oberenak erosten zutela, meatxatuz urrengoan “la Paramout” edo “la Warneri” erosiko zietela erranez. 1935an Alfontso Etxenikek “Vuelan mis canciones” (Schubert-enbizitza) 1,50 €tan (250 pzta) erosi zun.\nMaitena kriston arrakasta izan zun eta hori, gehienetan “disko sinkronizatua” trabatzen zela edo “rayatua” etortzen zela eta gainera batzutan. (udetan gehien bat) behar zen idar eletrikoa, Elizondoko zentrala ez zula sortzen!…baina funzioa batzenean Maitena betetzen zen eta Elizondoko 2.500 biztanletik erdia, urte osoko abonoa erosten zun eta zinema aretoa zeukan 1.000 eserlekuak (anfiteatroa eta larraina) urte osorako salduak ziren. Soilik takillara atratzen ziren, aurretik abonaduak egun hartan ez zela joango jakinarazten bazuten!!! Emandako pelikula, ona eta arreta edo ikusmina haundia bazun, enpresarioak autobusak alokatzen zituzten Aniz, Almandoz edo Berroetako jendea ekartzeko.\n1936an bertze baztandar haunitz bezala Alfono Etxenike Iparraldera alde egin behar izan zun eta Maitena itxi zen. Gerra ondoren zine emanaldiak soilik “salon parrokialan” izaten ziren eta zentsura zorroza zen nagusi. 1940an berriro Sala Maitena ateak irekitzen du eta zentsura l horreri aurre eginen dio edo bederen konpetentzia iteko, horretaz baliatuko da. Bi zine areto artean borroka moral bat sortu zen, batan gomendatutako pelikulak botatzen ziren bertzian zensurak gaitzetsitakoak ematen saiatzen ziren. Adibide bezala aipatu, debekatuta zegoen Ariam pelikula Maitenakoek bere bezeroei ixilpean jakinaraziz bota zuten eta Elizondon posible ikustea izan zen. Baina egoera gero eta gaizkiagotuta zegoen eta hondarrian Maitena zinema ateak itxi zun betirako. Zinea Salon Parrokialan segituko ziren emanez baña hau ere denborarekin isteko zen, baña ez zen akitu pelikulak pantaila haundiak ikusteko aukera, zeren 70. eta 80. hamarkadan Elizondoko Pilarreko mojen izugarrizko aretoan, zinea botatzen hasiko ziren, lehenik beraiek eta denborarekin, udaletxea eta hainbat baztandar talde kulturalen laguntzakin…gehienen bat eguberriko oporretan!!!…eta han 80. hamarkada hasieran aretoa jendez beteta eta ondoan amatxi neukala “la venganza de la pantera rosa” (uste dut, Peter Sellers bai zegoen) pelikula ikusi nun eta hantxen ere erran zidan bere lehenego pelikula Elizondon ikusi zula ziri.beltzekoa zela eta gainera mutua!!!\n“El silencio electrico. Cincuentenario de la Coral de Elizondo” Carmen G. Romeroren liburua (1992)\nWikipedia eta doike amatxiren oroizapenak!!!


Best 23 Tatuaje esanguratsuen diseinu ideia Emakume eta gizonen kasuan - Tatuajeak Art Ideas\nOnena 23 Tatuaje esanguratsuen diseinu ideia gizon eta emakumeen artean\nsonitattoo Azaroaren 28, 2016\nTatuaje bat lortzeko aukera ez da nahastu behar. Tatuajeak zure larruazala mantentzen du zure bizitzako edozein izanda ere, kentzeko zailtasunak izan ezean behintzat. Hala eta guztiz ere, tatuaje esanguratsuak hain ederrak ez diren edertasuna galdu dezakezue.\n1. Tatuajea esanguratsua den hitzik esanguratsuena: nire sorbalda eskuz gurdiak nirekin jarraituko du beti.\n2. Emakumeentzako tatuaje esanguratsua - Erle bat bezalako tximeleta bat bezala flotatzen du\nEsanguratsua da tatuajeak nahiko apurrak eta argiak badira, tatuajeak beste tatuaje bat edukitzea aukeratzen baduzu. Baina #meaningful tatuajeak irresistiboak dira.\n3. Esanguratsuak Arm tatuajeak - Maitasuna ama bakarra baino ez da\nLehenengo tatuajeak oso tristeak zarela eta, ondoren, #tattoo beste bat izan beharko duzu horrelako esanguratsua izatea.\n4. Cute tatuaje esanguratsua - Ez ahaztu zeure burua maite\nNorbaitek zure gorputzean duen tatuaje bat lortzeko behar duzunean, maite duzun familiako pertsona bat izan beharko zenuke eta pertsona horrekin loturiko lotura bat sortu zuen esanguratsua izateko.\n5. Guztia ez naiz ni guztia egiten\nJende gutxik bere mutil-laguna / laguna bere gorputza izendatzeko beharra izan behar du, eta hori aukeratzen dute ala ez. Hala eta guztiz ere, tatuaje esanguratsua, eskertuko dizu.\n6. Hitz sinplea tatuaje ideia emakumeentzat\nEmakumeentzako tatuaje esanguratsuak harrigarriak dira. Horregatik, gorputzean zerbait desberdina izan daiteke\n7. Nesken hitzak tatuatu esanguratsuak: zure hegoak prest daude nire bihotza erosi ez zen\nTatuajeak esanguratsuak dira esanahiak hain ederrak ez direnean galtzen ari zarenean.\n8. Neska bizkarrean tatuajea sinplea den hitz sinplea\nTatuaje esanguratsua burutu aurretik, zer egin behar duzun jakin behar duzu publikoari pasatzeko edo zure tatuaje ederra lortzen laguntzeko.\n9. Tatuaje diseinu sinplea baina esanguratsua\nTatuaje esanguratsu gisa bereziki landutako zerbait behar baduzu, zure tatuajeari buruzko guztia boteretsu idatzi dezakezu.\n10. Tatuaje zorrotz esanguratsua\nZure gorputzean idatzitako edukirik ez bazaude. Gomendagarria da hau atsegin duten tatuaje esanguratsuak izatea\n11. Tatuaje esanguratsu sakona - Bizitza gara eta heriotza gara\nEz duzu urrunera eraman beharrik izango, horrelako esanguratsua den tatuaje bat lortzeko. Zeure tatuaje esanguratsu pertsonalizatu ahal izango duzu, ederra eta oso polita.\n12. Harrigarria esanahi hitza tatuaje\nTatuaje esanguratsua eskertzekoa den zerbait da. Tatuaje hau bezain ederra denean, jendeak beti irakurri eta zurekin lotu nahi izan nahi du zure tatuaje placement ikusten duenean.\n13. Tatuaje esanguratsua: istorio bakoitza amaiera bat da, baina bizitza amaitzean hasiera berri bat besterik ez da\nEz da ipuinik hasten eta esanahirik duten tatuaje awesomeak gertatzen diren modu berean bukatzen du. Tatuaje esanguratsuen # diseinuak freskoak dira eta pasatutako mezuak ere egiazkoak dira.\n14. Dad gizonezkoentzat tatuaje esanguratsua - Pertsona batzuek ez dute heroi sinesten, baina ez dute nire aita ezagutu\n15. Cute tatuaje esanguratsua - Munduan ikusi nahi duzun aldaketa izan\nTatuaje bat lortzean kontuan hartuta, Arritxuentzako tatuaje esanguratsua eskertzen duzuna izan daiteke. Hau da gehien ladies direnean cool itxura ere nahi dute ondoren.\n16. Aurrekontu esanguratsua - Bizitza hau eman zaizu bizitzeko nahikoa indartsua delako\n17. Neska bizkarrean tatuaje esanguratsua eta harrigarria\n18. Nesken tatuaje esanguratsua - Ez ahaztu zeure burua maite\nEzer ez da prestatzen zurekin tatuajea esanguratsua den tatuaje bat jartzen duzun ikuskizunerako.\n19. Bold tatuaje esanguratsua\n20. Beti zara nire alboan tatuaje esanguratsua\n21. Tatuaje sinple sinplea - borroka gabe aurrerapenik ez dago\n22. Emakumeentzako tatuaje esanguratsuak\n23. Tatuaje ideia esanguratsua - Berriro ikusteko modu bat aurkituko dut\nelefante tatuajeBihotz tatuajeakrip tattoostatuaje gurutzatuakscorpion tatuajetatuajeak gizonentzatoinez tatuajeaklepoko tatuajeakzodiako zeinu tatuajeakcherry blossom tatuajeeguzki tatuajeakbeso tatuajeakdiamante tatuajeatzera tatuajeakOrkatila tatuajeakmanga tatuajeakbegi tatuajeonena lagun tatuajeakhenna tatuajelore tatuajeaktatuaje tribalakmehndi diseinualehoien tatuajeakolagarroa tatuajekoroa tatuajeakarrano tatuajeaktatuaje ideiakiparrorratza tatuajemoon tatuajeakaingeru tatuajeakhegazti tatuajeakkoi fish tattooLotus lore tatuajecute tatuajeaktatuaje infinituaakuarela tatuajeTatuaje geometrikoaktximeleta tatuajeakmaite tatuajeakLuma Tattooeskuko tatuajeakneskentzat tatuajeakcat tatuajeakbikote tatuajeakbularrean tatuajeakigo tatuajeakarreba tatuajeakarrow tatuajeaingura tatuajeakmusika tatuajeak


Irekia Eusko Jaurlaritza - Gobierno Vasco :: SPRIk 1500 mikroETE eta autonomoren lehiakortasuna hobetu du, batez beste 8 IKT konponbide ezarriz\nSPRIk 1500 mikroETE eta autonomoren…\nEusko Jaurlaritzako Ekonomiaren Garapen eta Lehiakortasun Sailak ETE eta autonomoen lehiakortasuna hobetzen duten 11.787 IKT konponbide sustatu ditu SPRIren eta Inplantalari ekimenaren bidez.\nEzarritako konponbideen eskaera azterturik ikusten da parte-hartzaileen %31ak beren negozioaren presentzia hobetu nahi duela Interneten, %28ak negozioaren sustapena bultzatu nahi duela 2.0 kanaletan eta %21ak eraginkortasun gehiagorekin kudeatu nahi duela bere negozioa eta online partekatu.\nEusko Jaurlaritzako Ekonomiaren Garapen eta Lehiakortasun Sailak 11.787tik gora IKT konponbide ezarri ditu SPRIren bitartez Euskadiko 1.483 mikroETE eta autonomoren negozioetan, lehiakortasuna hobetu dezaten. MikroETE eta autonomoen negozioetan Informazio eta Komunikazio Teknologiak (IKT) txertatuz mikroenpresen arteko eten digitala murriztuko da eta 2.0 enpresa bilakatuko dira.\nPrograma honi esker edozein jarduera-sektoretako autonomo eta mikroETEek beren negozioen lehiakortasuna hobetuko dute IKTak txertatuz. Bide horretatik, tresna teknologiko berriak erabiltzen ikasiko dute beren produktu eta zerbitzuak Interneteko unibertso birtualean ezagutarazteko, bezero berriak lortzeko, denbora aurrezteko, kudeaketa kostuak murrizteko, premia gabeko joan-etorririk ez egiteko, negozioaren irudia hobetu eta modernizatzeko eta bezeroekiko harremana indartuz haien leialtasuna areagotzeko.\nOrain arte SPRIren bitartez 8 konponbide ezarri dira negozio bakoitzeko batez beste, 1.121etik gora enpresak ezagutarazi ahal izan dituzte beren produktu eta zerbitzuak Interneten sare sozialetako profil profesionalen bitartez eta 561ek baino gehiagok hobetu dute beren weba edo sortu dute atari berri bat gaur egungo joerei egokituago dagoen erakusleiho birtual bat lortzeko.\nHain zuzen ere mikroETE eta autonomoen %80k adierazi du beren negozioa Interneten sustatzeko asmoz hartu dutela parte programan. Horietatik %31k dio negozioaren presentzia hobetu nahi duela Interneten; %28k negozioa sustatu nahi du 2.0 kanaletan eta %21ak dio eraginkortasun gehiagorekin kudeatu nahi duela negozioa eta online partekatu. Parte-hartzaileen bigarren helburu nagusia bezeroak leialtzea da, %65ak esan baitu horixe dela bere helburu garrantzitsuena; aldiz, parte-hartzaileen %62ak esan du negozioa modernizatzea bilatzen duela, denbora aurreztea eta kostuak merkatzea.\nAipatzekoa da, eta gainera halaxe adierazi dute parte-hartzaileek, garrantzitsua dela aholkulari teknologikoaren, hots, “inplantalari”aren zeregina. Zerbitzu pertsonalizatua eskaintzen du, negoziora bertara joaten da, bakoitzaren premiei ongien egokituriko tresna teknologikoak hautatzen ditu, tresna horiek ezartzen laguntzen du eta tresna erabiltzeko prestakuntza egokia eskaintzen du, eta den-dena dohainik gainera. Guztira, 1.105 erabiltzailek parte hartu dute prozesu honetan.\nIrabazi ukigarriak negozioentzat\nEsan bezala, programak konponbide digitalak ezartzen eta erabiltzen laguntzen die mikroETE eta autonomoei, eta konponbide horiei esker parte-hartzaileen %70ak bere marka irudia hobetu du eta %47ak bezero gehiago lortu ditu. Hala, eta gutxi batzuk aipatzearren, hauek dira ezarri diren konponbide digitalak: mapa birtualak, negozioa kokatzeko; QR kodeak, sakelako dispositiboek ematen dituzten aukeren bidez ezagutzera emateko; sare sozialak, norbere burua aurkeztu eta bezero berriak lortzeko; e-marketineko kanpainak, bezeroei mailingak edo sms-ak bidaliz; onlineko publizitatea; Interneteko espazioak, dokumentuak partekatzeko eta kostuak eta denbora aurrezteko; txanda eta zereginen kudeaketa, eguneroko lana errazteko; kudeaketa integratuko salmenta terminalak edo terminal birtualak, salmentak, eskaerak, inbentarioak, eta abar errazteko.\n(Mikroenpresentzako IKT konponbideak atalean)


Choisel - Wikipedia, entziklopedia askea.\nAlain Seigneur (en)\n48° 41′ 11″ N, 2° 01′ 04″ E / 48.6864°N,2.0178°E / 48.6864; 2.0178Koordenatuak: 48° 41′ 11″ N, 2° 01′ 04″ E / 48.6864°N,2.0178°E / 48.6864; 2.0178\nBullion, Cernay-la-Ville, Chevreuse, Dampierre-en-Yvelines, Saint-Forget, Senlisse, Boullay-les-Troux eta Pecqueuse\n288 (%52.3) 268 (%48.6)\nChoisel Frantziako udalerria da, Yvelines departamenduan dagoena, Île-de-France eskualdean. 2013an 522 biztanle zituen.\n2007an Choisel udalerrian erroldatutako biztanleak 522 ziren. Familiak 203 ziren, horien artean 53 pertsona bakarrekoak ziren (29 bakarrik bizi ziren gizonak eta 24 bakarrik bizi ziren emakumeak), 53 seme-alabarik gabeko familiak ziren, 81 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 237 etxebizitza zeuden, 208 familiaren etxebizitza nagusia ziren, 23 bigarren erresidentzia ziren eta 6 hutsik zeuden. 219 etxeak ziren eta 11 apartamentuak ziren. 208 etxebizitza nagusietatik 146 bere jabearen bizilekua ziren, 36 alokairuan okupaturik zeuden eta 26 doan lagata zeuden; 5 etxek gela bat zuten, 12 etxek bi zituzten, 34 etxek hiru zituzten, 33 etxek lau zituzten eta 124 etxek bost zituzten. 162 etxek euren parking plaza propioa zuten azpian. 85 etxetan ibilgailu bat zegoen eta 111 etxetan bat baino gehiago zituzten.\nChoisel udalerriko biztanleria-piramidea 2009an .\n2007an lan egiteko adina zuten pertsonak 367 ziren, horien artean 265 aktiboak ziren eta 102 inaktiboak ziren. 265 pertsona aktiboetatik 246 lanean zeuden (137 gizon eta 109 emakume) eta 18 langabezian zeuden (9 gizon eta 9 emakume). 102 pertsona inaktiboetatik 23 erretiraturik zeuden, 45 ikasten zeuden eta 34 "bestelako inaktibo" gisa sailkaturik zeuden.\n2009an Choisel udalerrian 200 unitate fiskal zeuden, 536 pertsonek osaturik. Pertsona bakoitzeko diru-sarrera fiskalaren mediana urteko 28.930 euro zen. \n2007an zeuden 27 komertzioetatik, 3 bestelako produktu industrialen fabrikazioko enpresak ziren, 3 eraikuntza enpresak ziren, 8 ibilgailuen saltze eta konpontze enpresak ziren, 1 informazio eta komunikazio enpresa zen, 8 zerbitzu enpresak ziren eta 4 «beste zerbitzu jarduera batzuk» multzoan sailkatutako enpresak ziren.\n2000. urtean Choisel udalerrian 4 nekazaritza-ustiategi zeuden.\nBNF: 152759308 (data)\nOrriaren azken aldaketa: 10 otsaila 2021, 01:53.


KRONIKA: NEGUKO LIGAKO 4. JARDUNALDIA - [EUS] Buruntzaldea Igeriketa- Albisteak\n2018(e)ko abenduakren 19(a), asteazkena\nHome Kronikak-Crónicas KRONIKA: NEGUKO LIGAKO 4. JARDUNALDIA\nKRONIKA: NEGUKO LIGAKO 4. JARDUNALDIA\nBuruntzaldea IKT asteazkena, abenduak 19, 2018 Kronikak-Crónicas,\n21 MARKA PERTSONAL BERRI eta TALDEKO 4 ERREKOR BERRI Ordizian jokatutako Neguko Ligako azken jardunadian\nMarka gehiago hobetuz amaitu dute Neguko Liga gure igerilariek\nPasa den larunbaten, Ordiziako igerilekuan, gure infantil-junior eta absolutuek Neguko Ligari amaiera eman zioten. Bertan, ohi bezela zenbait emaitza on eta marka berri eskuratu zituzten gure talekideek.\nAzken jardunaldi honetan, gure taldetik 15 igerilari aritu ziren, denak ere bikain.\n21 marka pertsonal gehiago beste bi asteren buruan, astez aste hobetzen\nMarka hobekuntzei dagokionez, emakumezkoetan honakoak izan ziren lortutako marka pertsonal berriak:\nAinhoa Martin-ek 50 libreko marka berria egitea lortu zuen (28,88).\nNahia Zudairek 200 libreko igerileku laburreko marka pertsonal berria 2:37,69an utzi zuen eta 50 librekoa berriz 34,87an.\nAintzane Sarobek 50 tximeletako marka pertsonal berria 33,11n ezarri zuen.\nNora Imaz-ek 800 librekoa 10:14,10ean ezarri zuen.\nGarazi Irigoras-ek 200 librekoa 3:05,84an eta 50 tximeleta probakoa 43,50ean utzi zituen.\nInge Etxezarretak proba berdinetan, 2:55,22 eta 41''97 egin zuen.\nNathalia E. Torres-ek, 50 tximeleta probako marka pertsonala 53''97an ezarri zuen.\nGizonezkoetan berriz, honakoak:\nEneko Elizasuk 50 libreko marka berria 29,10ean ezarri zuen eta 200 bular probakoa berriz 3:04,79an.\nUnai Geovany Somovillak 50 libreko marka berria 28,44an ezarri zuen.\nUnax Goenagak 200 eta 50 libreko markak hobetzea lortu zuen, lehenengoan 2:37,06 eginez eta bigarrenean berriz kronoa 32,09an geratuz.\nIker Felipe-k hiru marka pertsonal berri lortu zituen: bata 50 librean 28,68 eginez, bigarrena 100 bizkar proban kronoa 1:12,39an geratuz eta azkena 50 txmeletan 35,53 eginez.\nAimar Sukunzak ere, Ikerrek bezela, hiru marka ondu zituen: 50 librekoa (32,78), 200 librekoa (2:33,37) eta 50 tximeletakoa (39,81).\nTaldeko errekor berriak\nEgindako markekin, pasatako asteburuan beste lau taldeko errekor berri egin genituen, igeriketa egokitukoak 3 eta arruntekoa 1 kasu honetan.\nAlde batetik igeriketa egokituan, Nahia Zudairek 50 libreko S8 kategoriako taldeko errekor berria ezarri zuen kronoa 34,87an geratuz eta baita 200 librekoa ere, berria 2:37,69an ezarriz. Bestetik, Nathalia E. Torres-ek S14 kategoriako 50 tximletako errekor berria 53,97an ezarri zuen.\nIgeriketa arruntean, Unai G. Somovilla-k 200 bular probako taldeko 15 urteko errekor berria ezarri zuen kronoa 2:49,71ean geratuz.\nGureak maila onean eta bide onetik\nOrokorrean, maila onean aritu ziren gure igerilariak, batez ere, aurrekoan genion bezala, ligako jardunaldi hauetan parte hartzeko inolako prestakuntza berezirik egiten ez dutela kontutan hartuz eta arreta nagusia entrenamenduan dagoela jakinik.\nNeguko Ligak artengoan inoiz baino iraupen laburragoa izan du, aurreko denboraldietan urtarrilaren erdikaldean amaitu izan da eta aurtengoan berriz abenduaren 1ean amaitu dugu, ohi baino hilabete eta erdi lehenago. Horrek igerilarien garapena ikusteko zailtasun gehiago sortzen dituen arren eta gure ustez, jardunaldi hauei gogoz ekiteko bornondatea izatea zailtzen duen arren, asko izan dira gure igerilariek epe labur honen buruan lortutako hobekuntzak eta horrekin gustura gaude. Orotara, 88 izan dira gure igerilariek lau jardunaldi hauetan lortutako igerileku laburreko marka berriak.\nPixkanaka, lehiaketa garrantzitsuagoak egutegian gerturatzen joan ahala, eta lehiaketa horietarako parte hartzeak prestatzen goazen einean, gureek emaitza onak lortuko dituztela uste dugu. Igerilari gehienentzat lehen zita "serioa" abenduaren 29an izango da, Paco Yoldin, Eguberrietako 36. Nazioarteko Sarian. Denboraldiko benetako lehen testa izango da aurreko denboraldian jada Espainiako zein goragoko mailan aritu ziren taldekideentzat eta baita besteentzat ere. Leire eta Ainhoak eure igerileku luzeko bigarren lehiaketan nolako maila ematen duten ere ikusiko dugu.\nGipuzkoako Kluben Koparako sailkapenaren zain\nEmaizta eta sailkapen guztiak antolatu bitartean, aurtengoan urtarrilean izango den Gipuzkoako Klubaren Koparako nola sailaktu garen jakiteko zain egon beharko dugu. Izan ere, aurtengoan, Neguko Ligako lau jardunaldietan zehar lortutako puntuazioaren baitan A edo B sailkapenak egongo dira eta horren baitan lehiatuko da taldea lehia honetan. Oraindik ere, zein mailatan lehiatuko garen jakiteko itxaron egin beharko dugu.\n📸 ARGAZKIAK | FOTOS\nArgitaratzailea Buruntzaldea IKT ordua asteazkena, abenduak 19, 2018


Peter Saganen 260 eguneko lehortea – Tropela.eus bloga\nBidaltzailea:Mikel Dominguez\t 2015-03-21 Utzi iruzkina Peter Saganen 260 eguneko lehortea bidalketan\n1. etapa: Azken kilometroko tarte batzuk gorako joera zuten arren, Kittelen atzetik geratu zen Sagan. Giant-Shimanok ondo bideratu zuen alemaniarra. Esprinta taldetxo batek lehiatu zuen, eroriko baten erruz. Cavendishek etxera joan behar izan zuen Ingalaterran hasitako Tourrean, baina maillot horia ez zion Saganek kendu, Kittelek baizik. Navardauskas ere eslovakiarra aurreratzetik gertu egon zen, baina Harrogaten azkarrena Alemaniako esprinterra izan zen. Momentuz, baina, osorik zeuden gogoak eta itxaropena Tourra hasi berrian.\n3. etapa: Kittel, maisuki, Saganen borrero beste behin. Alemaniako erraldoiak taldea lagun izan zuen, eta ez zien aukerarik utzi gainontzekoei. Sagan gurpilera atxiki zitzaion, baina lana ezinezkoa zen. Saiatu ere ez, Londresko helmuga Kittelentzat diseinatua zegoen eta. Kittelen bizikleta osoa igaro zen Sagan baino lehen. Eslovakiarra, behintzat, gizakietan azkarrena, Renshaw, Coquard, Kristoff, Demare eta besteak atzean utzita.\n7. etapa: Vosgoen aurreko azken esprinta estua izan zen oso. Badaezpada, inork ez zuen helmugan ospatu. Telebistako esatariek Sagani eman zioten garaipena, baina helmugako argazkiak erabaki zuen: oso gutxigatik, Trentin eslovakiarra baino lehenago. Inoiz baino gertuago, baina bigarren.\n12. etapa: Kittel eta Greipel gabe, Kristoff garaile. Mendateak igaro behar zituzten txirrindulariek, baina esprinta heldu zen Saint-Etiennera. Cannondaleren lana ezin aprobetxatuta, apur bat berandu ibili zen Sagan Kristoffen indarraren aurrean. 2013an lau etapa lortu zituen, eta honekin, laugarren 2. postua gehitu zion 2015eko kontuari.\nGainera, beste 3. postu bat, hiru 4., eta 5. bat eskuratu zituen. Helmuga usaindu egin zuen askotan, baina lehena igaro ez. Hala ere, edo hobeto esanda, horri esker, Pariseko podiumera igo zen, puntuen maillotarekin.\n2. postu zehatzik ez, baina aipatu beharra dago Cannondale bigarren geratu zela Movistarrek irabazi zuen taldekako erlojupekoan. Gero, Degenkolb eta Bouhanni esprint guztiak irabazten ari zirela ikusita, Vuelta utzi zuen eslovakiarrak.\nDenboraldi hasi berriarekin, gauzak aldatzeko grina erakutsi du Saganek. Aurreko postuetan hasi zuen lehenengo lasterketa, Qatarren, baina garaipenik eskuratu gabe. Oraingoan ere, Kristoffen atzetik geratu zen eslovakiarra 4. eta 5. etapetan, eta beste hiru aldiz, laugarren. Tinkoff-Saxori garaipena emateko gogotsu aritu bai, baina saririk gabe. Denboraldi zati honetako gizonik azkarrena izan du aurkari.\n2. etapa: Eroriko batek kanpoan utzi zituen Cavendish, Viviani, Modolo eta Nikias Arndt bezalako esprinterrak, baina Debusschere baino gutxiago izan zen Sagan.\n3. etapa: BMCk partida irabazi zion Tinkoff-Saxori. Lan paregabea egin zuen Saganen taldeak etapa osoan zehar, baina azken momentuan Bodnarrek bakarrik utzi zuen eslovokiarra. Van Avermaet, aldiz, taldeak lagunduta heldu zen azken metroetara.\nMaila eman arren, errematatu gabe jarraitzen zuen Italian, 6. etapan miraria gertatu zen arte.\nEta orain zer? Oleg Tinkoven itxaroaldia bukatu da, behingoz. Udaberrirako prest dago Sagan. Porto Sant’Elpidion, presio guztiarekin bukatu zuen. “Presioa? Berezkoa da talentu handiko pertsonetan. Eta milioi askoko kontratua badaukazu, are gehiago”, argi eta garbi Errusiako bankariak.\nBesoak altxatuta, 2. postuetako mamuak uxatu dituela dirudi. Hurrengoak normaltasunez hartuko ditu, garaipena hurbil egongo denaren ziur.\nBidaltzailea:Mikel Dominguez 2015-03-21 Hemen argitaratua:Analisia, Espainiako Vuelta, Frantziako Tourra, Txirrindulariak, TxirrindularitzaEtiketak: Espainiako Vuelta, frantziako tourra, Qatarreko Itzulia, Sagan, Tinkoff, Tirreno-Adriatikoa


Menoioko eta Artomañako jaiak ospatuko dituzte asteburuan - Aiaraldea - Aiaraldea.eus\nErredakzioa 2016-04-22 09:34\nArtomañako eta Menoioko Jaiak dira asteburuan. Artomañakoak gaur bertan hasiko dira. Izan ere, 20:00etan txupinazoa jaurtiko dute eta geroago tortilla lehiaketa eta poteoa gauzatuko dute.\nBihar mezak abiatuko du egitaraua, 13:00etan. 14:00etan luntxaren eta trikitiaren txanda helduko da eta 17:00etan umeentzako parkea. Ordubete geroago briska txapelketa jokatuko dutea eta 20:00etan nahi duenak txokolatea izango du. 23:00etan kontzertua eskainiko du Gwa Ya taldeak eta gero DJak arituko dira.\nSan Markos jaiek Menoio beteko dute asteburu honetan, hilak 24 eta 25ean. Ohi bezala, ospakizunei hasiera emango diete igandean gauez. Txupinazoa 22:00etan jaurtiko dute eta, ondoren, bertaratutakoentzat luntxa egingo dute eta su artifizialen emanaldi bat izango da. Astelehenean, jaietako egun handian, 12:00etan ekingo diote egitarauari. Ordu horretan meza ospatu ondoren “Aiaratik paseo bat” Ritxar Aguirreran erakusketa inauguratuko dute. 13:15etatik aurrera luntxa eta trikitilarien musika egongo da. 14:00etan arkumearen zozketa egingo dute, ohi bezala, eta horrekin amaituko dira aurtengo jaiak.\nKultura Aiara Menoio


I. Binakako Euskal Pentatloian uztailaren 31n jokatuko dute Tolosan - Baztan - Erran.eus\nI. Binakako Euskal Pentatloian uztailaren 31n jokatuko dute Tolosan\nTtipi-Ttapa 2020-07-30 14:00\nXabi Urrutia arraioztarra izanen da eskualdeko kirolari bakarra ortziralean 11:00etan zezen plazan\nHarriarekin, giza-proban, aizkoran, txingekin eta lasterka binakako euskal pentatloia jokatuko da uztailaren 31n Tolosan. Sei bikotek parte hartuko dute eta tartean izanen da Xabi Urrutia arraioztarra, Julen Kañamaresekin bikotea osatuz.\n100 kiloko harri borobilari 40 jasoaldi eman beharko dizkiote; giza-proban lau plaza egin beharko dituzte, aizkoran lau kanaerdiko moztu beharko dituzte, eta txingekin zortzi plaza eta lasterka lau kilometro egin beharko dituzte.\nSei bikotek parte hartuko dute: Xabi Urrutia eta Julen Kañamares, Iñaki Errazkin eta Aratz Mugertza, Luis Txapartegi eta Joseba Otaegi, Xabier Orbegozo Arria V.a eta Izeta VI.a, Xabier Zaldua eta Jon Gisasola Zelai V.a, Ousmane Drame eta Beñat Amade.\nProba uztailaren 31n, ortziralea, jokatuko dute Tolosako zezen plazan, 11:00etan hasita. Ikusle gisa parte hartzeko maskara erabiltzea derrigorrezkoa izanen da.


Euskal Gaztak proiektua: Eusko Label esnearekin osatutako sei euskal gazta barietate berri\nEusko Jaurlaritzaren ekimenez eta HAZI Fundazioak zuzenduta, duela bi urte martxan jarri zen Euskal Gaztak proiektu honetan (bere jatorrian Gaztaberri izena izan zuen) Markina-Xemeinen kokatutako Leartiker Zentro Teknologikoak hasieratik parte hartu du HAZIrekin elkarlanean.\nEgitasmo honen helburua antzinako euskal gazta elaborazioen errezetak berreskuratu eta Euskal Label esnearekin ekoiztutako euskal gazten ekoizpen eta eskaintza zabaldu eta osatzea da. Kalitate eta jatorri ziurtatutako Idiazabal Jatorri Deiturak babestutako gazten eskaintzari, orain, Euskal Gaztak proiektuaren esparruan egindako gazta hauek Euskadiko gaztagintzaren eskaintza indartzera datoz. Euskal Herrian, tradizioz, ekoiztu izan diren beste gazta mota batzuk, historiaz beteak, esne mota ezberdinekin ekoiztuak, eskualde bakoitzean bere berezitasunekin eginak... Horiek berreskuratzeko asmoz jaio zen Euskal Gaztak proiektua.\nEgitasmo honekin gainera, Arantxa Tapia sailburuaren hitzetan “abeltzantza sektorearentzako eta gaztagileentzako dibertsifikaziorako aukera berri bat izateaz gain, Eusko Labelarekin egindako gaztak babesten dira. Ekoizleei beraien produktuak ahalik eta balore handienarekin merkatura heltzeko bide berri bat irekitzen die, tokian tokiko kalitatea antolatu, berreskuratu eta babesa emanez.”\n6 gazta tipologia definitu dira:\nOTZARA: Aiarako eskualdean eta Karrantza inguruan ekoiztu izan den tradizio handiko gazta. “Queso del cesto” bezala ezaguna.\nFRAISORO: Behi esnedun gazta xamurra.\nSAROI: Esne ezberdinak nahastuta egiten den gazta ondua.\nTXURIA: Gazta freskoa.\nAUNTZAI: Ahuntz esnearekin egindako gazta ondu eta leun bat.\nLATXA URDINA: Ardi esnearekin egindako gazta urdina.\nEUSKO LABEL ESNEA\nGazta hauek ekoizteko ezinbesteko betebeharra, Euko Label esnearekin ekoiztuak izatea da. Horretarako, gaztandegiei lehenengo urrats moduan beraien behi, ardi zein ahuntz esnea Eusko Label gisa ziurtatzea eskatzen zaie. Ardien kasuan latxa edo karrantzana arrazatik lortutako esnea izan behar da nahitaez arraza autoktonoak direlako eta horrek ere babestu nahi direlako. Behi eta ahuntz esnearen kasuan ez da arrazarik espezifikatzen. HAZI Fundazioak, Eusko Label entitate ziurtagiri-emaile gisa, esnearentzako jartzen dituen kalitate goreneko irizpideak bermatu behar dira ziurtatu nahi diren esneetan.\nEsnea Eusko Label gisa ziurtatuta dagoenean gaztandegiak Euskal Gaztak proiektuaren barruan definitu diren sei gazta tipologiak ekoizten hasi daitezke.\nLEARTIKER, TRADIZIOA BERRESKURATU ETA GAZTAGILEAK FORMATZEN\nLeartiker Zentro Teknologikoa proiektu honen baitan formazio eta aholkularitza alorrean etengabe ari da lanean. Lehenengo, gazten elaboraziorako errezeta tradizionalak berreskuratzen, eta ondoren, gazta bakoitzaren ezaugarri guztiak ikuspuntu teknikotik definitu, espezifikazioak nabarmendu eta elaborazio prozesuak zehazten. Lanketa honen ostean, jasotako ezagutza hori gaztandegiei transferitu, gazta mota hauek ekoizten erakutsi eta elaborazio prozesuak barneratzen laguntzen aritu da, eta horretan jarraitzen du. HAZI Fundazioa gazta hauen merkaturatze ikuspuntuaren lanketan murgildu da: gazta bakoitzaren storytelling-a, etiketen diseinua eta legedia lantzen, besteak beste.\nBide honetan lanean darrai Leartikerrek, gazta barietate hauek ekoiztu nahi dituzten gaztandegiei aholkularitza eskaini eta Euskal Gaztak proiektuarekin erlazionatutako formazioa ematen. 2019 eta 2020 epealdian 75 pertsona formatu ditu zentro teknologikoak.\nProiektu ireki eta integratzaile honetan ahalik eta gaztagile gehien animatu nahi dira egitasmo honekin bat egitera. Denon artean, Labeldun Euskal Gazta taula berri bat osatuko dugu eta dibertsitate zaporetsuz betetako gazta kultura berri bati bidea irekiko diogu.\nEuskal Gaztak proiektuaren aurkezpena egin zuten atzo Arabako Izoria ustiategian.\nEzkerretik eskuinera: Mario Sanchez (TGT), Joseba Otegi (Goine Gaztak), Leire Ibarrola (Izoria Gaztak), Malen Sarasua (Leartiker), Unai Romero (Oihan Txiki gaztandegia) eta Andoni Olaberria (Askibil gaztandegia).


www.aia.eus atarira ahalik eta erabiltzaile gehienei sarrera erraztea da Aiako udalak duen helburuetako bat. Horretarako W3Cek ezarritako teknologia estandarrak erabiltzen ditu eta WAI 1.0 Erabilerraztasunerako Gidalerroak jarraitzen ditu (“Web 1.0 Edukirako Erabilerraztasunerako Gidalerroek” adierazten dute nola lortu Web edukia erabilterraz izan dadin minusbaliotuentzat) Gidalerro horien A Mailarekin bat etorriz.\nAiako udalak ez du kontrolik www.aia.eus orriak eskaintzen dituen kanpoko orrien edukien gainean, hiperesteken bidez estekatutakoen gainean hain zuzen ere, Aiako udalak ez du beregain hartzen horien ardura eta ez du bermatzen lehen aipatutako Erabilerraztasunerako Gidalerroak jarraitzen dituztenik.\nGure ataria erabilerrazagoa izan dadin iradokizunen bat igorri nahi izanez gero , bidali zure iradokizuna ondoren adierazten den posta elektronikora. Eskertuko dugu zure laguntza: aia@aia.eus


Kakutera igoera bertikala jokatuko da irailaren 3an - - uztarria.eus\nKakutera igoera bertikala jokatuko da irailaren 3an\nXeye Atletismo Taldea 2016-08-12 12:57\nIzerpin Kakutea I. Ixoerie lasterketaren kartela\nLehenengo aldiz jokatuko da Izerpin Kakutea I. Ixoerie lasterketa bertikala.\nIrailaren 3an lehenengo aldiz jokatuko da Izerpin Kakutea I. Ixoerie lasterketa bertikala. Lasterketa Azkoitian izango da, eta Kakutera joaten diren kirolariek 3,6 kilometroko ibilbidean eta 825 metro igo beharko dituzte gauez.\nLasterketa bertikala edonork egiteko modukoa izango da, ez baitu zailtasun teknikorik izango. Azken 20 metrotan harri pixka bat egongo da, baina ondo argiztatuta egongo da guztien erosotasunerako. Bi zati oso ezberdin ditu lasterketak: aurrenekoan, pista eta bidexka erosoa da, eta nahi duenak korrika egiteko aukera izango du tarte horretan. Behin ibilbidearen erdia egin ostean, berriz, malda da nagusi.\nLasteketa 22:00etan abiatuko da Balda Plazatik, eta banaka aterako dira kirolariak. Behin amaitu ostean, sariak eta opariak banatuko dira parte-hartzaile guztien artean. Kakutera igoeran parte hartu nahi dutenek Kirolprobak.com webgunean edo Azkoitiko Yoko Kirolak dendan eman beharko dute izena.


200w buru kale argizko etxebizitza Fabrikatzaileak eta hornitzaileak - LED Orientalight Co., Limited\nHasiera > Kaleko argia > LED Kaleko Argiteria > 200w bidezko argiteriako etxebizitza\n200w bidezko argiteriako etxebizitza\n200w led kale argiz osatutako etxetresna argia aparkaleku lorategiarekin eskaintzen dugu, lentea beira estalkiarekin konbinatzen dugu, erraz mantentzen da, 5 urte Bermea. LED Orientalight-ek ekoizpen esperientzia zabala izan du 10 urte baino gehiagoko kale argiztapenetarako. Mundu mailako merkatuak estaltzen dituzte eta bezero ugariren konfiantza irabazi.\n1. Product Introduction of the 200w bidezko argiteriako etxebizitza\nDiseinu berriak led argia konbinatu du lente eta beira beirarekin, argi banaketa hobea lortzeko, eta, gainera, erraz mantentzen dira. Egokitzailea norabide bertikal eta horizontaletan egokitu daiteke, merkatuetako polo gehienetara egoki daitezkeenak. Eragin handiko argi130-140lm / w-ra arte bidezko argiaren potentzia txikia erabiltzea ahalbidetzen du argitasun handiagoa lortzeko. Beste alde batetik, energia asko aurreztu dezake eta zure elektrizitate fakturan ere aurreztu dezake.\n2.WroductParameter (Zehaztapena) 200W led street lightcobra buruen.\n653 * 318 * 140\n60 º / 90 º / 120 º / 80 * 155 ºC\n3.Produktuaren Ezaugarria eta 200W ilunabarra eguzki argian argiztapena.\nLED kaleetako argiaren aplikazio nagusia errepide nagusirako, bigarren mailako errepiderako, adarrentzako errepideetarako, fabrikarentzako, eskolarako, lorategietarako, hiriko plazarako, patioarentzako eta beste bideetako argiztapenetarako daude.\n4. Produktuaren 200W LED kaleetako argiteria poloen argiztapenari buruzko xehetasunak\n5. Produktua 200W LED argiaren ilunabarra argiztapen ilunabarreko argia.\n6. 200W bidezko argiteria bonbilla entregatu, bidali eta zerbitzatzea.\nA: Laginak 3-5 egun behar ditu, produkzio masiboko denborak 1-2 aste behar ditu eskaera egiteko 500pcs baino gehiago.\nA: Normalean DHL, UPS, FedEx edo TNT bidez bidaltzen ditugu. Normalean 3-5 egun behar izaten dira iristen. Aire konpainia eta itsas garraioa ere eskaintzea.\nHot Tags: 200w led kale argia etxebizitza, Fabrikatzaileak, Fabrika, Hornitzaileak, Txina, Handizkako, Pertsonalizatua, Kalitate handiko Prezio zerrenda, erosi online\n200w Led Kaleko Argiaren Bide Egutegiaren Etxebizitza\n100w bidezko argiteria bidegorriak\n150w kaleko argiteria\n240w kaleko argiak led aparatuak


Txina 25x40W panela magikoarekin Matrix zoom mugikorrak aurpegi bikoitza eta argi estrobobikoa ditu Fabrikazioa eta Fabrika | Haratago\n25x40W Magic Panel Matrix zoom mugikorrak aurpegi bikoitza eta argi estrobobikoa ditu\n25x40W Magic Panel Matrix zoom mugikorreko buruak aurpegi bikoitza eta argi estroboskopikoa ditu. Argiztapen eszeniko profesional berritzailea da eta merkatura atera da 2019an.\n25 pixel bakoitzeko 3,5 ° -ko habe ultra estua sortzen du, pixel efektuak letra, zenbakiak, geziak eta abar ereduak bistaratzeko aukera ematen du. Ereduak aurrera edo atzera egin daitezke, gainera Pan & Tilt azkar mugitzen da biraketa infinituarekin, 3D efektu dinamiko zoragarria sortu du.\nGarbiketa eta zoom efektua duten bi aurpegik, kalitate handiko zoom garbiketa buru mugikor gisa eta aisialdirako argi gisa erabil dezakete argi estrobobiko gisa. Oso ona da atzeko planoan, garbitzeko argiak, eszenatokien formak edo efektu argia gisa erabiltzeko\nArgiztapen profesional hau bi aurpegiko buru buru mugikor bat da, guztira 25 led ditu, led bakoitzak 40W RGBW 4-en-1 kolore ditu eta kalitate handiko eta irteera handiko diseinu optiko berria erabiltzen du. 55.500 Lux. Led bakoitza bakarka kontrolatu daiteke, guztira 25 pixel, oso efektu aberatsa sor dezake, letrak, zenbakiak, geziak eta grafikoak aurrera edo atzera biratu daitezke.\nEskerrik asko 3,2 ° eta 45 ° arteko angelu handiagatik, habe oso zorrotzak eta garbiketa kolore leun eta uniformeak ditu. Hiru fasetako motorrak gaitasun ona ematen du zartagina eta okertzea azkar mugatu gabe biratzeko eta berrezartzeko sistema fotoelektrikoa erabiliz. Sarraila finko fin eta delikatua eta erraza da, ekartzeko eta ontziratzeko erosoagoa.\nArgi horiek estroboa kentzen duten aurpegi bakarrarekin ere egin daitezke. Beste ezaugarri batzuk aurpegi bikoitzeko bertsioaren berdinak dira\nMaila altuko argiztapen profesionala denez, 16 bit-ko iluntzea du, ez du keinurik egiten eta antzoki eta telebistarako egokia da. Aurrezarri ezazu kolore eta efektu aberatsak Marco funtzioa. 5 DMX kanal moduak agertoki desberdinetako programazio beharrak betetzen ditu eta RDM, DMX512 eta Art-net protokoloak kontrolatzen ditu.\nGehien inportatuta, 1 urte baino gehiago behar ditugu gure Ikerketa eta Garapen prozesuan probatzeko, beroaren aurkako babesarekin, korronteko babesarekin eta tentsioko babesarekin agertzen den argia lan egonkorra eta errendimendu ona dutela ziurtatzeko.\nLed iturria 1> Garbitu efektua - 25x 40W LED 4in1 RGBW\n2> Strobe efektua - 576 * 0,5W 4in RGBW LED.(Bizi itxaropena> 50.000 ordu) Pan / Tilt biraketa infinitua (berrezarpen fotoelektriko sistema erabiliz)\nHabearen angelua 3,2 ° -45 ° Pan 360 °, zehaztasuna 0,86 ° / urratsa, doikuntza zehatza: 0,0034 °\nEnergia-kontsumoa 1000W Okertu 540 °, zehaztasuna 2,11 ° / urratsa, doitzeko doitasuna: 0,008 °;\nKontrol moduak DMX512, Artnet kontrola Erakutsi 180 ° -ko 2,4 hazbeteko LCD pantaila itzulgarria (txinera edo ingelesa)\nDMX modua 26/33/43/143/111 Kanalak Data In / Out socket 3 pin eta 5 pin XLR harguneak\nArtnet modua 111 kanal Energiaren entxufea Powercon-en\nEzaugarriak Babes kalifikazioa IP20\nEfektuaren konfigurazioa: argi osoko domeinuaren iluntzea, 65536 maila iluntzeko zehaztasuna; estrobo bizkorra 1 ~ 25Hz; aurrez ezarri --- kolore makro funtzio mota; aurrez ezarritako --- efektu makro funtzio mota Zehaztapena\nLed tenperatura babestea eta haizagailuaren abiadura automatikoa buruaren tenperaturan oinarrituta. Dimentsioa 376mm × 270mm × 600mm ， NW ： 24 KGS\nLed kontrol bakarra, zoom efektua, ArtNet kontrola, panoramika infinitua eta okertu biraketa. Pakete estandarra: kartoi; Hegaldiaren maleta aukeran\nKontrol elektronikoaren teknologia: menuaren edo kontsolaren kontrol-lanpararen berrezarpena; % 0-100 iluntzea; korronte etengabeko unitate modua; tenperatura sentsorearen detekzioa, argi iturriaren potentziaren doikuntza adimenduna; lanparari buruzko informazio kontsulta; haizagailuaren abiadura doikuntza adimenduna Ziurtapena\nSegurtasun babesa: korronte gainetik, tentsio gainetik, beroaren aurkako babesetik, XY blokeo finkoa CE, RoHS\nArgiztapen profesionalaren erakusketatik harago\nAurreko: 25x15w Magic Panel Matrix zoom buru buru mugikorra\nHurrengoa: 2021 produktu berria 2000W Led estroboskopikoa buru mugikorreko argia eszenatokiko argiztapen profesionala


Lehendakariak EAri emaniko erantzunak berretsi du Jaurlaritzan koordinaziorik ez dagoela Haur Etxeak programan | EA - Eusko Alkartasuna\nHasiera » Gizarte-gaiak » Lehendakariak EAri emaniko erantzunak berretsi du Jaurlaritzan koordinaziorik ez dagoela Haur Etxeak programan\nJuanjo Agirrezabalak inprobisatuz jarraitzea egotzi dio Patxi Lopezi, proiektu horri buruzko ebaluazioa urte amaieran egingo dutela esateagatik. Izan ere, Hezkuntza sailburuak gaia erabakita dagoela eta plan horrek ez duela jarraituko iragarri du jada.\nJuanjo Agirrezabalak azalpenak eskatu dizkio lehendakariari gaurko Kontrolerako Osoko Bilkuran hainbat sailburuk agerian utzitako barne koordinazio faltaz, eta haren erantzunak erabat berretsi du Jaurlaritzan ez dagoela koordinaziorik, bera ere kontraesanetan erori delako Gemma Zabaleta Gizarte Gaietako sailburuak esandakoarekin”.\n“Patxi Lopezek inprobisatuz darrai”, salatu du EAko legebiltzarkideak, “hark esaten digulako Haur Etxeak programari buruzko ebaluazioa urte amaieran egingo dutela eta horren inguruan une horretan erabakiko dutela, baina Hezkuntza sailburuak kontrakoa esan zigun iragan astean, gai hau erabakita dagoela eta programa horrek ez duela martxan jarraituko. Nori sinistu behar diogu?”.\nAgirrezabalaren irudiko, argi dago, beraz, Jaurlaritza honen ezaugarri nagusia inprobisazioa eta noraezean ibiltzea dela; sailburu bakoitza bere kasa dabil eta ez dago ez ildo estrategiko argirik, ez amankomuneko irizpiderik”.


Caritas Tabira eta Durangoko Basilikaren arteko akordio zabala • ZUZEU\nCaritas Tabira eta Durangoko Basilikaren arteko akordio zabala\nHitzarmen barria sinatu da eta, horren bitartez, Uribarriko Santa Maria parrokiaren (Durango) lokal batzuk Tabirako Caritasi itziko jakoz datozan 10 urteetan inguruan baztarketea jasaten daben edo jasateko zorian dagozan pertsonei arretea eskeintzeko erabili dagizan.\nHitzarmena Durangon sinatu eben Jose Mari Kortazar Uribarriko Santa Maria basilikako parrokoak eta Mikel Ruiz Bizkaiko Caritaseko zuzendariak, Elena Sierraren (Bilboko Elizbarrutia) eta Marta Domercqen (Elizbarrutiko Caritas) aholkularitzagaz.\nDurango erdialdean, Kanpantorrostea kaleko 9. zenbakian dagozan eta 100 m2 inguruko azalera dauken lokal honeek Tabirako Caritasek ebizan azken zortzi urteetan, hitzarmen barri hau sinatzean amaitutzat joten dan aurreko akordio baten arabera, baina orain Tabirako Caritasen berariazko gizarte-karitate jarduerari lotuta geratzen dira gitxienez datozan hamar urteetarako, 2019tik aurrera hitzarmena urtero luzatu ahal izango dalarik.\nLokal horreetan, gizarte eskaeraren bat dauken edo gizarte zerbitzuei buruzko informazinoren bat behar daben pertsonentzat Caritas sarera sartzeko atea dan Oinarrizko Ekintza Soziala programaren (Harrerea) berariazko egitekoak eta ‘Zaintza’ neskametza/morrontza arloko lan bitartekotza zerbitzua gauzatuko dira batez ere. Era berean, lokal horreetan egingo dira Tarirako Caritasen, Harrera, zein Arropa, Enplegu, Sentsibilizatze… egitarauetan, jarduten daben boluntarioen batzarrak.\nBilboko Elizbarrutiko Caritas:\nCaritas Elizbarrutiaren gizarte-karitate erakundea da eta Bizkaia osoan bazterketea jasaten daben edo jasateko zorian dagozan pertsonei arretea eskeintzen deutse. Horretarako, gizarte esku-hartzerako eta alkarte sustapenerako egitarau desbardinak daukaz..\nTabirako Caritasen hogeita hamar boluntario inguruk iraunkortasunez jarduten dau harrera (Durango eta Matiena), ‘Ekorropa’, ‘Zaintza’ (lan bitartekotza etxeko lanetarako eta pertsonen zainketarako) eta sentsibilizatze egitasmoetan.\nCaritas, eliza katolikoa\nFrankfurteko liburu azokan, euliak mezulari\nKazetaritzaren alde zutik jartzeko deia


Zazpi urte eta gero, bizikleta bideen sarea osatzeko plana zehaztuta geratu da - Debagoiena - Goiena.eus\nZazpi urte eta gero, bizikleta bideen sarea osatzeko plana zehaztuta geratu da\nAnder Larrañaga 2013-06-05 20:31\nGipuzkoako Bizikleta Bideen Lurraldearen Arloko Plana (GBBLAP) onartu dute Batzar Nagusiek. Alderdi guztiek babestu dute foru araua. Biztanleriaren mugikortasun ohituren aldaketak ikusita, Gipuzkoako Foru Aldundiak hasieratik adierazi du motorrik gabeko mugikortasunaren aldeko jarrera, horregatik, bizikleta bideak antolatzeko eta eraikitzeko eta bizikleta alternatiba gisa bultzatzeko ekimenak egin dira urteotan.\nDiputatuen Kontseiluak otsailean onartu zuen plana eta Batzar Nagusian plana aurkeztu, jendaurrean jarri eta zuzenketak jaso eta aztertu ostean, gaur onartu da plan hau jasotzen duen foru araua.\nLarraitz Ugartek, Mugikortasuneko eta Bide Azpiegituretako diputatuak, prozesu zabala eta emankorra izan dela adierazi du, hainbat eragilek parte hartu baitute. Ugartek dioenez, herriak lotzen dituen sarea funtsezkoa da eta hau planifikatu, eraiki eta zaindu behar den zerbait da. Bidegorrien onura soziala ere azpimarratu du; gero eta ohikoagoa bilakatzen ari da hauen erabilera eguneroko zereginetan, adibidez, lanera edo ikastetxera joateko. Herrialdearen bateratzerako den onura eta ingurumenaren ikuspuntutik duen onura ere apimarratu gura izan du Ugartek, izan ere, gero eta jende gehiagok erabiltzen ditu bidegorriak autoa etxean lagata.\nLurraldearen Arloko Planak (LAP), ondoko helburuak ditu:\nForu bizikleta bideen sareari dagokionez, helburu nagusiak zehaztea.\nBizikleta bide horiek izan beharko dituzten ezaugarriak zehaztea.\nAldi jakin batez, Planean adierazitako helburuak lortzearren, egin beharreko jarduera programak zehaztea.\nBizikleta Bideen Oinarrizko Sarea jasotzen du planak, sare hori definitzen du. Oinarrizko sare horretan bi zati bereizi daitezke: Oinarrizko Foru Sarea eta Oinarrizko Udal Sarea. Foru Sarearen kasuan arauak izaera loteslea du, eta Udal Sarearen kasuan gomendiozkoa.\nProiektuan bederatzi ibilbide agertzen dira bi laurtekotan banatuta, eta ibilbide horietako batzuren zatiak aurreragoko berrikuspen baterako uzten dira. Ibilbideak ondokoak dira:\nibilbidea: Urola bailara\nibilbidea: Bidaso bailara\nibilbidea: Leitzaran bailara\nibilbidea: Ego bailara


Itzuli dira Miramongo Matinéeak | Euskadiko Orkestra Sinfonikoa\nOsteguna 13 Iraila, 2018\nItzuli dira Miramongo Matinéeak\nEuskal Herriko Gazte Abesbatza, Enrike Solinís eta bere antzinako musika-talde Euskal Barrokensemble, Pablo eta Sara Ferrández anai-arreba talentudunak eta Euskadiko Orkestra Sinfonikoko musikariek osatutako taldeek emango dituzten ganbera-kontzertuek, horiek guztiek askotariko publikoentzako 16 kontzertuko eskaintza osatzen dute.\nAipatzekoa da 2018/2019 Denboraldi berri honek barne hartuko duela, baita ere, Orkestrak Austriara eta Alemaniara biran eramango duen programaren entsegu orokor irekia.\n‹10 Iraila, 2018Orkestrak ‘Elcano, lehen mundu bira’-ren soinu-banda grabatuko du\n›27 Iraila, 2018Euskadiko Orkestra Sinfonikoak eta Robert Treviñok kontzertu-denboraldia ireki dute\nLarunbatean, irailak 29, Euskadiko Orkestra Sinfonikoaren Miramongo Matinéeen 2018/2019 Denboraldia hasiko da. Orkestraren ganbera-zikloa, 27. denboraldira iritsi dena, klasiko bat da asteburuetako kultur eskaintzan. Matinéeek etengabean berritzen dute euren soinu-katalogo zabala; horrela, ezin konta ahala lurrinek eta forma melodikoek kontakizun oroitarazlea eraikitzen dute. Sortu zenetik Kutxa Fundazioaren laguntza duen ziklo honen denboraldia 16 kontzertuk osatzen dute.\nDenboraldian parte hartuko duten interprete gonbidatuen artean honakoak dira nabarmenenak: 2016an Euskal Herriko Abesbatzen Elkarteak sortutako Euskal Herriko Gazte Abesbatza, 18 eta 26 urte bitarteko euskal ahots onenak biltzen dituena haiekin kalitate altuko errepertorioa lantzeko asmoarekin; Euskal Barrokensemble, bere belaunaldiko birtuoso nagusi eta pertsonalenetako bat bezala ezagun den Enrike Solinís bilbotarrak fundatutakoa, garai oso ezberdinetako musikaren sustraietan barrena ikerketa sakona egiten duena; eta baita Dúo Ferrández ere, Pablo Ferrández biolontxelojole talentudunak —Orkestraren Abonu Denboraldian bakarlari moduan ere parte hartuko duenak— eta bere arrebak, Sara Ferrándezek, etorkizun oparoko biolajoleak, osatzen dutena.\nUrtero bezala, zikloak Orkestrako musikariek osatutako taldeen presentzia nabarmena izango du. Horiek, batetik, izen handiko egileen obra berrikusten jarraituko dute, Mozart, Beethoven eta Bachena kasu, baina, bestetik, hain ezagunak ez diren autoreen errepertorioan ere murgilduko dira, adibidez, Félicien David konpositore frantsesaren Les Quatre Saisons lana edo metal eta organo boskote batek eskainiko duen Bakearen aldeko kontzertua: 1918 emanaldiaren errepertorioaren zati handi bat. Erromantizismoaren hastapenak, XX. mendeko musika europarra, Moz-art, Beethoven miresgarria eta Dohnányi zoragarria eta Denboren amaiera dira Euskadiko Orkestrako musikariek aurkeztuko dituzten kalitatezko proposamenetako batzuen izenak. Talde horien errezitalak kalitatezko musika alternatiba bat bezala duela 27 urte sortu zen eta oraindik indarrean dagoen ziklo honen bikaintasunaren eredu izango dira.\nMiramongo Matinéeek ezaugarritzat dute errepertorio sinfonikotik aldendu ohi direla, baina aurtengoan luxuzko salbuespena izango dugu egutegiko bosgarren datan, Orkestra osoak entsegu ireki batean abenduan Austriako Linz eta Bregenz hirietara eta Alemaniako Munichera bira batean eramango duen programa aurkeztuko baitu. Robert Treviño izango da zuzendari eta Orkestrak Mojca Erdmann soprano alemaniarra izango du ondoan, entseguan zein biran. Sopranoa Deutsche Grammophon disko-etxe ezaguneko artista da, nazioarteko musika-eszenan eta kritikak goraipatu du eta publikoak maite du bere tonuaren edertasunagatik eta bere aparteko trebeziagatik.\n16 kontzertuetarako abonamenduak 84 euroko prezioa du, eta 64 eurokoa tarifa bereziko onuradunentzat (65 urtetik gorakoei, 30 urtetik beherakoei, Orkestrako beste zikloetako abonatuei, Kursaal Eszenako abonatuei, Kutxabankeko K26 eta K26+ txartelen Titularrei, Eureka! Zientzia Museoko lagunei eta Musikene). Jada eskuragarri dago Orkestraren bulegoetako telefonora deituz (943 01 32 32) edo euskadikoorkestra.eus webguneko formularioa betez (https://www.euskadikoorkestra.eus/abonuak/abonu-berriak).\nIkus 2018/2019ko Denboraldiko programazio osoa (.pdf)\tIkus kontzertuaren fitxak eta sarreren salmenta\tArtista parte-hartzaileen argazkiak jaitsi (WeTransfer esteka)\nklasesInithtml not-front not-logged-in no-sidebars page-node page-node- page-node-50169 node-type-noticia i18n-eu lang-eu section-berriakklasesFin


Berogailua behar bezala erabiltzeko aholkuak | Consumer\nBerogailua behar bezala erabiltzeko aholkuak\nEz da nahikoa, erabiltzen jakin behar da\narabera: Asteartea, 2002ko urriaren 15a\nBale. Etxean dugu berogailua. Eta orain? Denbora asko jarriko dut? Zenbat gradu behar dira etxean eroso egoteko?…\nBatez ere zentzu komuna erabili behar da. Kontua ez da etxe barruko arropan ibiltzea eta berogailua topera izatea. Oreka osasuntsua bila daiteke. Pijama edo arropa egokia eramatea garrantzitsua da hotz sentsazioa saihesteko edo bero sentsazioa arintzeko.\nBeti bezala, etxe baten isolamendu onak lagundu dezake berogailua ez erabiltzen. Adituen arabera, etxe bateko tenperaturak 20º ingurukoa izan behar du, eta, beraz, zenbat eta bero gehiago egin, orduan eta berokuntza-gastu handiagoa.\nModernitateek eta teknikek erabiltzaileak aurrez ezarritako tenperatura automatikoki erregulatzen duten termostatoak lortu dituzte. Gaueko tarifa eta metagailuak ere aukera onak dira. Metagailu bidezko berokuntza gauez karga daiteke; beraz, merkeagoa da, eta egun hotzenetan deskargatzen utzi.\nAholkua aurrezki berokuntza


Girolamo Fabrici d'Acquapendente - Wikipedia, entziklopedia askea.\n(«Hieronymus Fabricius» orritik birbideratua)\nGirolamo Fabrizi d'Acquapendente (latinez Hieronymus Fabricius izenaz ezaguna; Acquapendente, 1537ko maiatzaren 20a - Padua, 1619ko maiatzaren 21a) anatomiako italiar ikertzailea izan zen. Falloppiorekin ikasketak egin eta Paduan irakasle izan zen. Zainen balbulak ikertu zituen, eta William Harvey bere ikasleari bide eman zion odolaren zirkulazioa argitzeko.\nAcquapendente, 1533ko maiatzaren 20a\nPadua, 1619ko maiatzaren 21a (86 urte)\nAdriaan van den Spiegel (en)\nEmilio Parisano (en)\nSalomon Alberti (en)\nzirujaua, unibertsitateko irakaslea eta anatomista\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015/11/20 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\nMultimedia: Girolamo Fabrici\nAzken aldaketa 26 abendua 2019(e)an, 02:09(e)tan\nOrriaren azken aldaketa: 26 abendua 2019, 02:09.


Sei bertsolariak Arabako finalerako prest — Arabako Bertsolari Txapelketa 2017\nArabako Bertsolari Txapelketako finala larunbatean jokatuko da, apirilaren 1ean, Gasteizko Printzipal Antzokian, 17:30ean.\n1982. urtean jaiotako aramaioarra. 2015eko txapelduna da. Bi aldiz eskuratu du txapela. 2013ko Txapelketa Nagusian kantatu zuen.\nAbetxukokoa, 1984an jaioa. 2004tik edizio guztietan finalista izan da. 2015eko edizioan bigarrena geratu zen.\n1977an Gasteizen jaiotakoa. 2007an, 2009an eta 2013an txapela jantzi zuen. Txapelketa Nagusian ere kantatu du.\nBaranbiokoa, 1982an Laudioko bertso-eskalako sortzailetariko bat da. 1984ko Arabako Bertsolari Txapelketako lehenengo edizioan parte hartu zuen. Aurtengoa da bere bigarren finala.\n1992. urtean jaiotako aramaioarra. Bigarren aldia da finalean parte hartuko duela. Sei finalisten artean gazteena da.\nGasteiztarra, 1971. urtean Urretxun jaioa. Lau aldiz irabazi du Arabako txapela. Txapelketa Nagusian kantatu du.\nFinalistek nabarmendu dute seikotean eman den transmisioa, belaunaldi ezberdinetakoa izanik batzuk besteen irakasleak izan dira, eta final honetan topo egingo dute. Estutasuna ere, finalean sartzeko estutasuna eta presioa; finaletik kanpo geratu diren maila. Era berean, finaleko saioan egongo den maila, inor ez dela besteak baino gehiago.\nKarla Santistebanek jantziko dio txapela irabazleari. Arabako Bertsozale Elkarteak Karlak, urte askotan, egindako lan isila eskertu nahi du. 1946an jaioa Arabako bertsolaritzaren sustatzailea izan da, 1982an Arabako lehenengo bertso-eskola sortu zuen, Aiaraldekoa. Geroztik antolatzailea, gai-jartzailea eta epailea izan da. Karlak aipatu du, txapela janztea Aiaraldeko bertso-eskolari errekonozimendua ematea dela, Arabako bertsolaritzan izan duen aitzindari funtzioarengatik.\nFinalerako sarrerak erosteko Printzipal antzokiaren ohiko bideetatik eskuratu behar dira, hauexek: takilean, telefonoz eta antzokiaren web gunean. Sarrera guztiak numeratuta izango dira.


Euskal kirolak eta jokoak - Aizkora proba\nAizkora proba edo aizkolaritza enbor ebakitzaileen lehiaketa da, herri kirolen artean ezagunenetakoa. Helburua enbor bat edo gehiago aizkoraz ahalik eta denbora gutxienean moztea da. Enborra zutik edo etzanda egon daiteke. Aizkolaria izena du proba honetan diharduen kirolariak. Euskal herri kirol guztietan gertatzen den bezala, aizkora proben jatorria basoan zuhaitzak mozten aritzen ziren baso-mutilen arteko desafioetan dago. Lehenbiziko apustuak oihanean bertan jokatzen ziren, baina denborarekin aizkora jokoa menditik herrira jaitsi zen. Ez zaigu ezer idatzirik ailegatu hasierako apustu hauei buruz.Euskal Herriko aizkora-probak gehiago dira iraupeneko probak abiadurakoak baino. Herriko jaietako erakustaldietan izan ezik, iraupena beti izaten da ordu erditik gorakoa, eta gehienetan 60 minututik gorakoa izaten da. Inoiz egin den probarik luze eta gogorrenak 1983ko urtarrilaren 23an Tolosako zezen-plazan Mikel Mindegia eta Jose Mari Mendizabal jarri zituen aurrez aurre. Mendizabalek irabazi zuen bi milioi pezetako apustua, eta 4 ordu eta 12 minutuko denbora behar izan zuen, bere aurkariak baino hamazazpi minutu gutxiago.Proben modalitateak eta baldintzak era askotakoak izan daitezke. Ebaki beharreko enbor-kopuruaz gain, apustuak laguntzailearekin edo gabe izan daitezke, aizkolari bat bikote baten aurka, bikote bat bestearen aurka, txanda librean zein txanda-aldaketaz enbor bakoitza amaitzean.\nProbetan erabilitako egurra pago berdea izaten da, ageriko adabegirik gabe.\nTradizioari jarraituz, erabilitako enborren lodiera (zirkunferentzia) ontzatan neurtzen da. Neurrien gorabeherak handiak izan daitezke, 36 ontzako gutxienezkoaren eta 72 ontzako gehienezkoaren artean. 45 ontzako eta 54 ontzako tarteko neurria da ohizkoena, eta horrelako enborrekin jokatzen dira apustu gehienak.Enborren neurria (zirkunferentzia) ontzatan adierazten da, eta honako hauek dira baliokidetzak:\n1976an Euskal Herriko eta Australiako aizkolarien arteko neurketa jokatu zenean, Australiarrak nagusitu ziren eta garbi gelditu zen australiar aizkora Euskal Herrikoa baino askoz hobea zela. Geroztik horrelako aizkorak hasi ziren erabiltzen. 2 eta 2,8 kilo arteko pisua izaten dute eta goi mailako aizkolari bakoitzak bere ezaugarrien araberako aizkora erabiltzen du.Aizkora proben gaineko lehenbiziko erreferentzia idatzia 1802ko ekainaren 7koa da. Egun horretan Hernaniko plazan jokatutako apustuan Ezkurrako Ramon Elizalde Astigarragako Hernandorenari nagusitu zitzaion. XIX. mende bukaeratik aurrera euskal abertzaletasunaren hedapena herri kirol guztientzako lagungarri izan zen. Euskal jaiak antolatzen hasi ziren eta egitarauan aizkolariek ez zuten huts egiten. XX. mendearen 20ko hamarkadan aizkora apustuak asko ugaritu ziren, Gipuzkoan eta Nafarroan batez ere. Jose Aranburu Aramendi Keixeta izan zen izarrik handiena: 31 apustu jokatu zituen eta 28 irabazi.\nEspainiako Gerra Zibilaren ondoren "Arria"z gain Antonio Soraluze "Korta" eta geroago Martin Garziarena eta Juan Jose Narbaiza "Luxia" gailendu ziren. Beren arteko apustuek izugarrizko ikusmina sortzen zuten.\n70eko hamarkadak berrikuntza garrantzitsuak ekarri zituen: federazioak eratzen hasi ziren, Euskal Herriko eta beste herrialdetako aizkolarien arteko neurketak antolatu ziren (1976ko Australia-Euskal Herria, Munduko Aizkolari Txapelketak) eta, aspaldiko partez, aizkolari gipuzkoar baten nagusitasuna izan zen: Jose Ignazio Orbegozo "Arria II.a".80eko hamarkadako izarrik handiena Mikel Mindegia izan zen, hamarkadako Euskadiko Txapelketa guztiak berak irabazi baitzituen.\nAIZKORA PROBAREN RAUDIA


Loraldia - Wikipedia, entziklopedia askea.\nLoraldia udaberrian eta Bilbon eratu den kulturaldia da. 2014. urtetik aurrera urtero ospatu da.\nLoraldia Kultur Elkarte bat da. Sei pertsona bildu eta euskal kulturarekiko zuten zaletasunaz baliatuz sortu zen. Helburu nagusia Euskararen jaialdi bat garatzea izango litzateke, Loraldia Festibala. Nahiz eta urte guztian zehar lanean aritzen diren beste hainbat ekitaldi eta egitasmotan. \nBilbon kokatzen da Loraldia Festibala eta udaberrian zehar egiten da. Kultura guztiak barne hartu nahi ditu modu mordeno batean eta ikuspuntua etorkizunean jarrita. Azkenean tendentzia berriak bildu eta eskainiko dituen jaialdi bat izango da. Urtero euskarazko kultur ekoizpenaren erakusleiho izango da Loraldia Festibala. Diziplina artistiko guztiak hartuko ditu kontutan eta maila guztietako ikusle-entzuleengan pentsatuta diseinatzen da. Anton Abadiak XIX. mendean sortu zituen Lore Jokoak ditu oinarri. Hala, XXI. mendeko Euskal Lore Joko modernoak direla esan daiteke. Abadiaren xede berbera jarraituz, Loraldiak euskarak merezi duen prestigioa eta espazio soziala ahalbideratzen du.\nHelburu hauek burututa, euskaldunak ez ezik, publiko orokorrago batengana hurbildu nahiko da. Jakin mina piztu nahi da ikuslearengan euskal kultura sustatzen duten ekitaldien bitartez. Hizkuntza hortaz, ez da oztopo bat izango. Izan ere, elkarte honetako kideek kultura, hizkuntzak sortu dezakeen oztopo guztien gainetik dagoen zerbait dela diote. Jarrera eder, on eta zirraragarri bat bidali nahi dute jendeak kulturarekiko galdutako interesa berriro ere pizteko.\n2014. urtean burutu zen jaialdiaren arrakasta ikusirik, talde sustatzaileak proiektua handitzea planteatu zuten. Irabazi asmoak albo batera utziz, kultura elkarte modura identitate bat sortu nahi izan zuten. 2015eko abenduan hortaz, urte bete lehenago, “Loraldia Festibala” zena “Loraldia Kultur Elkartea” izatera bihurtu zen. 2016ko otsailaren 23an gainera, Euskaldiko Elkarteen Erregistro Nagusian inskribatu zen.\nDublinen jaiotako baina familia euskalduneko Anton Abadiaren eskutik sortu ziren 1851an Lore jokoak Urruñan (Lapurdi). Abadiak haren lehendabiziko hamar urteak Irlandan igaro zituen arren, bere aita Arnaud-Michel Abbadia-Ürrüsto-k irakatsi zion euskaraz, zubereraz alegia. Aurrerago, lapurtarrez mintzatuko zen Anton Abadia, Lapurdin bizi izan baitzen 1849 eta 1897 urteen bitartean.\n1848. urtetik aurrera, politikari dagokionez, urte goraberatsuak bizi izan zituen Frantziako Erresumak. Testuinguru honetan sortu ziren Abadiaren Lore jokoak. Euskara eskolatik ezabatu nahi zen, hizkuntza bakar batera heltzeko, Erregearen hizkuntza alegia. Frantziako Erresumak euskerarekin –eta baita beste hizkuntza minoritarioekin– akabatzeko nahia zeukan, biztanleek frantsesa besterik ez zezaten jakin. Beraz, bai gobernuko eskoletan eta baita elizako eskoletan debekatu zen euskaraz aritzea. Garai hartako eskuin ideologiarekin bat zetorren euskara debekatzearen joera hura. Anton Abadia ustez eskuindarra zen arren, euskaltzaletasun handi batek bereizten zuen, eta alderdikeriak alde batera utziz, garai hartako euskararen egoera larriak bultzatu zuene Lore jokoak antolatzera. \nHorrenbestez, lehen olerki lehiaketa 1953an antolatu zuen Urruñan, Lore jokoak bertan ospatu ziren hamaika urtez jarraian. Pixkanaka pixkanaka beste herrietara pasatuz joan ziren Lore jokoak, hots Sarara 1864ean. Azkenik mugaren bi aldeetan ospatu ziren arte, 1879an izan ziren Donostiako lehen lore jokoak eta 1901an Bilbon. 1901eko Bilboko Lore jokoak bai lehenak eta baita azkenak ere izan ziren. Atal eta gai ezberdinak izan zituen lehiaketa artistikoak, eta bertan, gaur egungo euskal kulturan garrantzia duten artista ugari jaio ziren. \nBilboko Lore jokoak amaitu eta berehala, Euskal Herriko euskaltzale adituenak batu ziren Hendaian euskararen egoeraz kezkaturik baitzeuden. Izan ere, askoren ustetan euskarak ez zuen indar handirik kultur edukiak komunikatzeko, horretarako garatu gabeko hizkuntza baitzen. Nolanahi ere, euskara biziberritzeko grina zuen olatu bat jaiotzear zegoen Bilbon.\nProdukzioak[aldatu | aldatu iturburu kodea]\nLoraldia Kultur Elkartea da festibalaren antolatzailea. Haien plan estrategikoaren helburuak euskal kultur industria sustatzea eta kulturaren transmisioa ahalbidetzea dira. Horretarako hainbat ekitaldi aurrera eramaten dituzte urtean zehar. Ekitaldietako batzuk produkzio propioak direlarik.\nLoraldiari hasiera eman zion lehen prdoukzio propioa Patxo Telleriak 2015ean idatzitako ikuskizun bat izan zen, non Anton Abadia Bilbora iristen da Loraldiari hasiera emateko. Aitor Mazok haragitu zuen Anton Abadiaren pertsonaia eta oholtza gainean aritu zen Kukai Dantza taldea eta Arkaitz Miner musikariarekin batera. Urte batzuk beranduago, antzezlan horretatik jaio zen Anton Abadia, Dublinetik Hendaiara ikuskizuna. Oraindik ere herriz herri antzezten jarraitzen dutena Oier Guillanen zuzendaritzapean. Txomin Hegi euskal aktore eta idazlek haragitu du oraingoan Abadiaren rola.\nHortaz, Loraldia Kultur Elkartearen produkzio propioak urtean osoan zehar euskal aretoetatik ibiltzen dira. Nolanahi ere, bestelako diziplina artistikoetako produkzio propioak ere badaude. Hala nola, bertsolariak, musikariak eta idazleak. Produkzio propio guzti hauek, Loraldian zehar estreinatzen dira.\nEskola[aldatu | aldatu iturburu kodea]\nEskolako gazteak Loraldia Jaialdian.\nLoraldia kultur elkarteak, hainbat eskola eta ikastoletan euskal kulturaren sustatzeko helburuz sortzen dute egitasmo hau. Kulturaren transmisioa gazteen eskuetan dago eta hortaz, kulturaren trasmisioa eta ikusgarritasuna gazteen artean lantzean oinarritzen da. Hezkuntza zentroetan kultur jarduerak garatzen dituzte, iralietik apirilerako denbora tartean. Etorkizunean sortzaile zein kontsumitzaile izango direnak kulturara erakartzeko. Bi modu erabiltzen dituzte hau bultzatzeko; batetik, festibalean eskolentzako hainbat ikuskizun eskaintiko dituzte eta bestetik, “lore jokoak” kontzeptua eskoletan zabalduko dituzte. \nEra berean, euskarak etorkizun oparoa izatearen giltza nagusia transmisioa da. Transmisioari esker iraun ditu euskarak milaka urte bizirik, eta halaxe segi dezan, euskara erdigune duten kultur ekimenak sustatu nahi dituzte eskolan. Hizkuntza ez da ezer kulturarik gabe, beraz, biak bat eginda txertatuko dira gazteengan.\nGainera, kultur ekitaldi eta proposamen ludikoez gain, bestelako ekimen eta baliabideak ere eskaini nahi ditugu, hala nola, bisitaldi interpretatiboak zein ikasleek hezkuntza programazioaren barruan landu ditzaketen gida pedagogikoak.\nEskolaren metadologiari dagokionez, haurrak euskal kulturarengana hurbildu nahiko dituzte euskarri fisiko, irudi, kanta edota musikaren bitartez. Transmisio egokia erabiltzea ezinbestekoa da. Eskolak igarri nahi dituen idea eta gazteek sortu beharko dituzten Pastoral Sentikaria ongi azaldu eta testuinguruan kokatu beharko dituzte. Haueri gogoa sustatu eta motibazioz lanean aritzeko. Honela, lan taldean lan egiten ikasiko dute. Besteak beste, antolaketarako gaitasuna edota norberaren autonomiarako eta ekimen gaitasuna lortuko dituzte.\nAntton Abbadiak lore jokuak sortu zituela kontuan hartuz, eskola honek bere bizitzaz hitz egingo die haurrei, lore jokoen nondik norakoak azalduz. Horrela, gazteei Lore Joko modernoak sortzera bultzatuko dituzte Pastoralen forman. Ondoren, ekingo dioten pastoral honen estreinaldia festibalean egiteko aukera dutelarik. Hau egiteko beti ere, hainbat profesional (bertsolari-gidoigile, dantzari, teatrogile...) hurbilduko dira eskoletara haurrei laguntza ematera.\nPlaza![aldatu | aldatu iturburu kodea]\nKultur sektorea osatzen duten eragileen elkarlana sustatu eta indartzeko espazioa da; kulturaren hainbat arlotan lanean ari direnen profesionalizazioa sustatzeko espazioa.\nHorretarako, profesionalizazioak berekin ekarri behar dituen ildo ezberdinak jorratuko ditugu. Alde batetik, negozio aukera berriak garatzeko testuingurua osatu nahi dugu, adibidez, ekoizpen berriak elkarlanean sortzeko baldintzak dituen ingurugiroa sortuz. Beste alde batetik, Plaza! hausnartzeko eremu izatea ere nahi dugu. Eta, azkenik, formazioa indartzeko xedea ere badu.\nLorezaina[aldatu | aldatu iturburu kodea]\nLoraldia Festibala zaintzen duten pertsonak dira Lorazainak. Festibalaren afizionatuen komunitatea dela esan dezakegu. Lorazaina izatea guztiz doakoa den zerbait da. Bere abantailak aldiz ugariak dira; Taldeentzat ikuskizun bereziak daude. Ikuskizunetako sarrerak lortu nahi izan ezkero prezio berezian daude eta aldez aurretik erosteko aukera dago. Opari bereziak eskaintzen dituzte eta azkenik, urte osoan zehar zozketetan edota beste hainbat ekintzetan parte hartzeko aukera ematen du.\nLorezainak ez dauka zehazki eginbehar berezirik. Eskatzen zaien bakarra Loraldiari publikoki laguntzea izango litzateke. Hau hainbat modura egin daiteke; ekintza eta ikuskizunetan parte hartuz, egitaraua modu ezberdinetan zabalduz, festibaleko mezuak sare sozialen bidez hedatu eta partekatuz, iritziak eta komentarioak bidaliz edota ekintza eta ikuskizunak sare sozialetan zabalduz.\n↑ Loraldia 2018 jaialdia emozioen sormenera eramateko prest Martxoaren 5etik 26ra | Bilbo Hiria irratia. . Noiz kontsultatua: 2019-06-14.\n↑ «Loraldia Festibala 2019» Loraldia . Noiz kontsultatua: 2019-06-14.\n↑ «Loraldia, Kultur Elkartea» Loraldia . Noiz kontsultatua: 2020-02-22.\n↑ (Gaztelaniaz) r01epd0122e4ed314423e0db04c97a47b5baa317f, r01e00000ff26d465bca470b813ace4356db5b18d. «Loraldia 2016: Entrevista a Imanol Agirre - Kulturklik» www.kulturklik.euskadi.eus . Noiz kontsultatua: 2020-02-24.\n↑ Davant, Jean Louis. (PDF) Lore Jokoen Ingurumenaz. .\n↑ Agirreazkuenaga, Joseba. (PDF) Bilboko Lore Jokoen mendeurrena gogoratuz eta garaiko eztabaidak gaurkotuz. Ciudad y nuevos imaginarios culturales. .\n↑ Loraldia Eskola. . Noiz kontsultatua: 2020-02-22.\nEzabatzeko proposatutako orriak eta orri zatiak


MOZORROTUTAKO ZOMORROAK - EATGIRL vs ITGIRL\nEATGIRL vs ITGIRL | 2018-01-31 00:00\nInauteri garaia da, paganismoan sustraitutako jaia. Hego Euskal Herrian debekuak galzorian jarri zuen baina, urte batzuk maskaratuta ospatu ta gero, gure egunerarte iritsi da. Jatorria zeltiarra liteke, hala ere, kultura, erlijio eta ohitura anitzen eragina du. Carnival edo carnaval hitzak, festa izendatzeko erabiliena, kristautasunaren eragina du eta haragia jateko debekuari erantzuten dio. Bizkaiko herri askotan aratuste deritzote. Nutrizio-ikuspuntutik, haragi kontsumoa murriztea idea ona da; bereiziki, prozesatuta daudenak. 2015ean alarma jo zuenetik, kontsumoa murriztu egin da bai, baina gutxiegi: urteko kontsumoa pertsona bakoitzeko 50kg inguru dira, oraindik.\nAlarmak behin eta berriro ari du jotzen, zer jaten dugun ere ez dakigu: mozorroturik saltzen dizkigute elikagaiak! Azken egunetan, beste jaki-enpresa baten iruzurra agerian utzi dute. Burgosetik zuzenean gure apaletara estafado de ternera, behi-haragi faltsuko hanburgesak. Inauteriek satira giroan, gizartearen ordena hankaz gora uzten dute. Enpresa horretan gauza bera gertatu zen. Lapurtzeagatik kaleratutako langileak (Miel Otxin delako bat), ustelkeria-kasua argitara eman zuen. Abelgorriko burgerrak, oro har, ez zuten % 25a gainditzen. Urteak zeramatzaten beste haragi mota batzuk nahastuz: txerri edo zaldiena, esaterako. Azkeneko hauek merkeagoak direnez, etekin ekonomikoa lortzea egozten diete. Eta, bestalde, kontsumitzaileen eskubideen kontra erasotzeagatik iruzurra. Enpresaren arabera, oso urtsu izateko, zenbait osagai berri erantsi zizkioten: urdaia, soia, ogi birrindua, gehigarriak, ura… Batzuk, 2015ean lehen ikuskapena jaso arte, ez ziren etiketetan agertzen. Ura gehituta, haragi prezioan, normal mamitsua izatea! Goazen pausoz pauso, ordea. Non da kontsumitzaileen ziurtasun bermea? Alergenoen-araudia ez dute betetzen: glutena, soia… baten bat etiketatu gabe zuten. Non da kontsumitzaileen etika-bermea? Halal ziurtagiriak islamaren lege sistemak onartutako elikagaiak egiaztatzen ditu; produktuak 2016ra arte bazuten. Gogoratu, produktuek ere txerri-haragia eta -gantzak bazituztela (% 28, alajaina). Txantxak, sekretu eta zurrumurruak zabaldu dira… jai-giroan sartuta.\nEFSAk (Europako Elikagai Segurtasunerako Autoritateak) intsektuak kontsumitu eta merkaturatzeko baimena eman du Europar Batasunean. Haragiaren krisiaz baliatuta? Eztabaida batetik, bestera goaz. Elikadura orekatuan, jasangarrian eta ziurran, zomorroak barne al dira? Bai, aukera ona dira! “Txitxi”burruntziak edo bestelakoak, haragia ordezkatzeko era iraunkorra dira. MOEk berak, hobesten ditu. Laburbilduz, beraien osagarriak dira: kalitatezko proteinak, kolesterolik gabeko gantzak, disolbaezin-zuntza eta mikrobiota hobesten duten hainbat elikagarri. Nahiz eta, aurreiritziei eta usteei aurre egin behar diegun. Elikaduraren oinarria izango dira? Ez. Barazkiak, frutak, onttoak, ale integralak, lekaleak, fruitu lehorrak... dira gure oinarria. Ituren eta Zubietan joaldunak kalera atera dira. Tradizioak dioenez, zarata lurra esnatzeko erabiltzen da, ereite jaia da. Beran, aldiz, artzain eta inudeak dantzan ditugu. Zuk festetan ez duzu huts egiten! Baina, serio hitz egin dezagun. ENBAk (Euskal Nekazarien Batasunak) dioenez, euskal gizartea hiritarragoa da. Gazteek ingurumena, jasangarritasuna, tokian tokiko produktuak balioesten dituzte. Baina, non da baserrien etorkizuna? Hori dela eta, Foru Aldundiek laguntza ekonomikoak eskaini dituzte, baserritar gazteak barneratzeko asmoz. «Zure bizitzan, gutxienez behin, sendagile, abokatu, arkitekto baten lana behar izango duzu; baina egunero, hiru, lau, bost aldiz, nekazari baten lana behar izango duzu» (elkarkidetasun-kultura). Haien lan gogorra aintzat hartu dezagun, eskerrak gure baserritarrei.\nGazteberri Aldizkaria #133 | 2018 Urtarrila (babesleak):


Ikusi eta ondoan zer zinetsi eta zer egin behar duen Giristinoak, behar da iakin dezan nola satifa dezakeien bi puntu hetara duen obligazioneagatik.\nGizonak beronez, bere buruz, eta bera dela, eztaidike deuz ere, indargabea da, laguntzen eta heltzen ezpazaio gure Iainko handia: bainan haren graziarekin batean badaidike zer ere nahi den.\nBi bide itu gizonak bere Iainkoaren graziaren ardietsteko: bata da othoitza, zeinaren bertutez hura galdetzen baitu, eta hainitzetan ardietsten; bertze bidea dira Sakramenduak, zeinak ordenatu baititu Iainkoak guri graziaren emaiteko bide ordinarioskotzat.\nHargatik behar ditu Giristinoak iakin Othoitzari eta Sakramenduei ukitzen zaisten gauzak; arren bi bide hetaz Iainkoaganik izan dezan, zertara ere obligatua baita, haren konplitzeko grazia.\nHartarakotz irakasiko derautzuegu zer iakin behar duzuen bi puntu hetaz.\nOthoitza da akzione bat, zeinetaz erakuzten baitiogu Iainkoari gure borondatearen desir bat, eta othoitz egiten baitiogu desir hura konpli diazagula gure probetxutan eta bere loriatan. Othoitzaten fruituak handiak dire.\n1. Berezten du gizona animalia guzietatik, zeren nola hek ezpaitute arrazoinik, hala ere ezin balia diteske othoizaz, zein baita arrazoina duenaren abantail beregaineko bat.\n2. Ardietsten du bekatuen barkamendua, eta satifatzen du harengatik, zeren othoitza ezta egiten zenbait pena gabe.\n3. Merezi du graziaren gradu berri eta lehen zenbaino handiago bat, noiz ere othoitz egiten duena edireiten baita iadanik Iainkoaren grazian dagoela.\n4. Emendatzen du Iainkoa baitako esperanza eta fidanza, gauza segura dela, zenbatenaz hurbiltzenago baitzaio nihor nihori, hanbatenaz familierago dela harekin eta fidago.\n5. Irazekitzen du karitatea, ikusirik nihor ezin dabilkeiela maiz Iainkoarekin, zeina ezpaita su bat baizen, zenbait berotasun hartu gabe haren kharretarik.\n6. Emendatzen du humiltasuna eta beldurtasuna, zeren arrazoin da maiz eskatzen dena, humil dadin eskale bezala, eta ikhas dezan beldur izaiten puntu oroz bere alde behar duenaren ofensatzeaz.\n7. Emaiten du gustu espiritual bat, eta mundua mespreza arazitzen du, gauza klara dela, nork ere alxatzen baitu bere espiritua zeruko gauzetara, ezin dagokeiela hetan gustu hartu gabe, eta lurrekoak mesprezatu gabe.\n8. Gizona ohoretan emaiten du, ez xoilki munduaren, baina bai Angeruen aitzinean ere: ezin ikus baizezakeze arima bat Iainkoagana maiz hurbilten dela, non eztioten erreberenzia partikular bat ekhartzen.\nHorra othoitzak dakhaskeien fruituak, ez ordea zein ere nahi den othoitzak, bainan egiten denak behar diren eta hitz gutiz deklaratuko derauskitzuegun kondizinoekin.\nOthoitzaren lehenbiziko kondizionea da fedea, zeinaren bidez zinetsten baitugu othoitsten dugun Iainkoa dela ona, eta bothere eta indar duela guri emaiteko, zeren ere eske baigagotza.\nBigarrena da esperanza, zeinaren bidez, duda gabeko gauza eztelarik Iainkoak emanen deraukula galdegiten dioguna, badarik ere esperanza behar baitugu hura emanen deraukula, eta eskatu behar baigaisko fidanzarekin.\nHirurgarrena da, gure othoitza egiten dugunean, gaudezin bekatuetarik garbiturik graziaren bertutez, edo bederen bihotzean dugun urrikimendu bat, eta hobetzeko desira eta borondatea, gauza segura dela ezen, baldin Iainkoak batzuetan enzuten baditu bere bekatutan gogorturik dauntzan bekatoreak, hori egiten duela ontasun usatu gabeko, eta are halako okasionetan maiz erakuzten eztetaukun batez.\nLaugarrena da humiltasuna; arrazoin baita, nor ere baitago eske, humil dadin, nori eskatzen baitzaio, haren aitzinean, eta fida dadin haren ontasunean, eta ez bere merezietan.\nBortzgarrena da debozionea; ezpaita aski ezpainez eskatzea, bainan behar baita bihotzez eta ahoz eskatu, artharekin, kexarekin, eta ardietsteko desira beroarekin.\nSeigarrena da perseberanzia, zeren Iainkoak eztu nahi eska gakiskon behin xoilki, bainan hainitzetan, gure fermutasunaren ezagutzeko.\nZazpigarrena da gure salbamenduko behar diren, edo bederen on diren gauzen eskatzea; gauza ageria dela, ezen, nor ere eskatzen baita bere salbamenduaren kontrako gauzarik, ez xoilki merezi duela deusik ez ardietstea, bainan eta gastigatzea ere; Eta nor ere eskatzen baita bere salbamenduari heltzen etzaion gauzarik eztuela Iainkoa behar bezalako seinalez gonbidatzen guri haren emaitera IESU KRISTO gure Salbatzaillearen konsiderazionetan, zeinek gure beharrakgatik pairatu duen heriotzeaz emaiten baiteraue gure othoitzei indar eta bertute.\nHorra zer den othoitza, zein den haren fruitua, eta zer kondizinorekin egin behar den; gainerakoa da irakaz diazazuegun partikularki, zein diren egun oroz egin behar ditutzuen othoitzak, eta zer erran nahi duten.\nNola othoitza baita, erran dugun bezala, Iainkoari emaiten diogun gure baitako desir baten seinalea, othoitz egiten diogula desir hura konpli diazagun, eta nola batbederak hainitz desir suerte baitu, badirateske hainitz othoitz suerte: hargatik nor nahik egin dezake othoitz diferentik bere behar diferenten arauera.\nBainan badira batzuk Elizak Giristino guziei partikularki gomendatzen deraustenak, eta bertzeen artean Pater nosterra, zein baita guzietarik ekzellentena, eta Angeruaren Birjinaganako Salutazionea, eta hartarakotz, deklaratuko derauskitzuegu, bata bertzearen ondoan.\nPater nosterra dela othoitz guzietarik ekzellentena ezagutuko duzue erraski hainitz konsiderazionerengatik.\nLehenik, zeren eztute hura gikon sinpleek egin, bainan gure Salbatzailleak berak, zeina baita egiaiki Iainko eta egiaski gizon. Eta hargatik, ez xoilki othoitza nobleago da, bainan oraino indar geiago du; ikusirik eztela ezagutzen eztuenik Seme baten hitzak geiago daidikeiela Aita batengana kanpoko batenak baino.\nBigarrenean, zeren eztaduka xoilki, bertze othoitzek bezala, behar ditugun gauzetatik parte bat, baina bai zer ere Iainkoari eskatu behar baigaisko.\nHirurgarrenean, zeren ezta egina hainitz hitzez, bertze geien othoitzak bezala, bainan hitz gutiz. Eta halakotz hanbatenaz exzellentago da, zeren hainitz gauza hitz gutitan serraturik dadukan.\nLaugarrenean, zeren egina da halako antzearekin, non ezin erran baititeke badela hartan deuzen ere eskasik. Hori ageri da klarki, zeren galdetzen du lehenik Iainkoaren loria; gero gizonena; hirurgarrenean loria haren ardietsteko bideak, erran nahi da, arimaren eta gorputzaren bizitzea, eta finean libramendua Adamen faltaz mundu hunetan gerta dakidiskegun miseria guzietarik.\nHorra zer den othoitza, jeneralki minzatzera, eta partikularki zer ukitzen zaion Pater nosterraren ekzellenziari. Lekzione hunetarik, ene ustez, fruitu eta probetxu hau atherako duzue, beroki iarriko baitzarete othoitz egiten; ikusirik nihork ezin ongi konsidera dezakeiela, zein den haren ekzellenzia, eta hartarik atheratzen den fruitua non ezten hartara preparatzen, bere ihez-lekura bezala, Iainkoari, zein baita gizonaren sori doatsu bakhoitza, bide hunez geiago, eta geiago itxekitzeko, eta harekin bere buruaren bat egiteko.\nOthoitzez nagotzue neure ahal guziaz bide huni iarraikitzeaz, eta Iainkoari Dotrina hunen egilleagatik othoitz egiteaz.


Maider Arregi 2009-05-22 12:49\nAste bukaera ate joka dugu eta ekintza ugari daude antolatuta ibarreko herrietan. Mundumira festari ere gaur, barikua, emango zaio hasiera. Zapatuan eta domekan musikaz, jaiaz eta erakusketekin gozatzeko aukera dago ibarrean. Hemen duzue prestatutako egitarau zabala:\n> Macacoren emanaldia Mundumiran\nMundumira jaialdiako kontzertu nagusia Macaco talde kataluniarrak eskainiko du. Unibertsitateko aparkalekuan jarriko duten Elkar agertokian izango da bihar, zapatua. Macacoren aurretik, Rude Kanka eta Iban Nikolai arduratuko dira giroa berotzeaz: reggae erritmoak txalapartarekin eta Iban Nikolairen didjeriduarekin. Gainerako kontzertuak Eskoriatzako plazan izango dira asteburuan.\nMundumira jaialdia asteburuan Eskoriatzan: Korrontzi, Zura, DJ Marek, 17 Hippies, Mlomp, Madera de Choro, Candombe, Bloque 53 eta beste hainbat.\n> Debagoieneko musika eskolen emanaldia gaur, egubakoitza, Iturrigorrin\nSeigarren urtez, Debagoieneko musika eskolen kontzertua gaur Iturrigorrin, 18:30ean. Eskoriatzako Beheko Errota, Arrasate Musikal, Bergarako Musika Eskola, Oñatiko Jose de Azpiazu, Soraluzekoa eta Aretxabaletako Leizarra.\n> Ama Say eta Deabruak Teilatuetan\nzapatuan Elgetako Espaloian\nGarai batean makina bat bider jo zuten elkarrekin Ama Say eta Deabruak Teilatuetan taldeek. Orain berriz elkartu eta Espaloia Kafe Antzokian emango dute kontzertua. Bihar, zapatua, 22:30ean. Sarrerak, 8 eurotan salgai.\n> Morauren kontzertua gaur\nPop emanaldia Zabalotegin.\nGaur, egubakoitza, 22:30ean. 3 euro.\n> Naste Borraste, Dirty Akustik Brothers eta Skovers\nHiru talde gaur Arrasateko 3.60 aretoan.\nGaur, egubakoitza, 12:30ean. Sarrerak, 12 euro leihatilan.\n> Edson Goya gaur Espaloian\nAbeslari brasildarraren emanaldia Elgetan gaur.\nEspaloian, 22:30ean. Sarrera doan.\n> Izer, Alabier eta Lutxurdio trikitilariekin erromeria\nMunibe plazara dantzara egitasmoaren azken hitzordua zapatuan.\nAurretik erromeria-afaria izango da Munibe plazan, 20:30ean.\n> Kubers taldea Gure Lekun\nBihar, zapatua, Gure Leku tabernan, 23:00etan.\n> Piano emanaldia eguaztenean Mariaren Lagundiko elizan\nArrasate Musikaleko ikasleekin batera, Bergarako Musika Eskolako piano ikasleen emanaldia.\nEguaztenean, maiatzaren 27an, Mariaren Lagundiko elizan, 18:30ean.\n> Joe Henryren emanaldia hilaren 30ean Arrasaten\nJoe Henry estatubatuarraren kontzertua datorren zapatuan Amaian, 20:00etan.\nSarrerak Servikutxan (943 00 12 00).\n> 'Ate joka' antzezlana\nTxalo antzerki taldearen eskutik.\nEguenean, maiatzaren 28an, Arkupe kultura etxean, 19:30ean. Sarrera doan.\n> 'Txanobarragorro', errealitetik hurbil dagoen antzezlana\nAzeri taldearen antzezlanak duela pare bat urte jazotako bi gertaera hartzen ditu oinarri: 18/98 epaiketa eta tortura eta bortxaketagatik salaketa jarri zuen emakume baten testigantza. Domekan, Amaia antzokian, 19:30ean.\n> Argazki erakusketa Aroztegin\nBergara Hiria lehiaketara aurkeztutako lan aipagarriak daude ikusgai.\nEkainaren 2ra arte Barrenkaleko Aroztegi aretoan. Martitzenetik egubakoitzera: 18:00-20:30. Zapatuetan: 12:00-14:00 eta 18:00-20:30. Domeka eta jai egunetan: 12:00-14:00.\n> Eskulan erakusketa\nHainbat artistaren eskulanak Arkupen ikusgai.\nArkupe kultura etxean, maiatzaren 31ra arte. Aste barruan 11:00etatik 13:00etara eta 18:00etatik 20:00etara; zapatuetan 11:00etatik 13:00etara. Domeketan itxita dago Arkupeko aretoa.\n> 'En qué ocupo mi tiempo libre después de jubilarme'\nEl Taller taldearen eskutik.\nArkupe kultura etxean astelehenean, hilaren 25ean, 16:00etan.\n> 'Ayer y hoy en la Revolución cubana', iraultzaren 50. urteurrena ospatzeko hitzaldia\nYoelkis Sanchez kazetariaren eta Jesus Echeverria Camagüey-ko Kubatar Iraultzaren Borrokalarien Elkarteko Zuzendaritza Probintzialeko presidentearen eskutik.\nMartitzenean, hilaren 26an, Miguel Altuna institutuan, 19:00etan. Euskadi-Cuba elkarteak antolatuta.\n> 'Exoplanetak, eguzki sistematik kanpoko planetak'\nAndreu Font Riberak eta Ane Garces Enerizek egingo dute hitzaldia.\nMaiatzaren 28an, 19:00etan, Aroztegi aretoan. Ilatargi Astronomia Elkarteak antolatu du hitzadia.\n> Haur masaje ikastaroa\nMaiatzaren 25ean eta 28an; ekainaren 1ean, 8an eta 11n, 17:30ean, Aretxabaletako Kurtzebarri Eskolan. Hilabete batetik lau hilabetera bitarteko haurren gurasoei zuzenduta. Izenematea edo argibideak 653 72 23 59 telefonoan.\n> Masaje ikastaroa Jardun elkartearen eskutik\nAlaitz Badiolak emango du ikastaroa ekainaren 4an, 11n, 18an eta 25ean, 19:00etatik 21:00etara Aranzadi Ikastolan (psikomotrizitate gelan).\nIzenematea maiatzaren 28ra arte Jardunen, Errotalde jauregia. 17 euro Jarduneko bazkideendako, 20 euro gainerakoendako. Argibideak: 943 76 36 61.\nMaiatzaren 28an izango da hurrengo saioa. Izenematea 669 05 80 33 telefonoan edo jaikielkartea@yahoo.es helbidean egin daiteke.\n> Eskulan ikastaroa eta makillaje ikastaroa\nEkin Emakumeak Elkartearen eskutik. Eskulan ikastaroa martitzenero: 15:30-17:30 edo 18:00-20:00 (ekainaren 16ra arte).\nArgibideak 943 79 83 70 telefono zenbakian.\n> 'Gure erotismoa: gorputzaren hizkuntza' ikastaroa\nArrasateko Emakume Txokoak antolatuta, maiatzaren 22an eta 23an.\nIzenematea eta argibideak 943 79 41 39 telefonoan edo emakumetxokoa@arrasate-mondragon.net helbidean.\n> Hainbat ikastaro egiteko aukera Arkupen\nEskulanak, pintura, zeramika. fieltroa, fimoa, artile kardatua eta swaroski kristalak.\nArgibideak Arkupe kultura etxean, 943 08 10 01 telefono zenbakian.\nLanak entregatzeko epea ekainaren 22ra arte izango da zabalik. Argibideak 943 79 41 39 zenbakian.\nEdozein bideo sortzaile har dezake parte. Lanak DVD formatuan aurkeztu beharko dira, euskaraz. Lanak entregatzeko epea irailaren 11ra izango da zabalik.\nArgibideak 94 624 34 82 telefono zenbakian edo www.bideobilera.com webgunean.